
দ্বিতীয় সংহ্করণ 

শতহবান্রন্ন কাযা 


সর্বব্বত্ব সংরক্ষিত ] [ সুল্য।%/ আনা 


প্রকাশক-_. 


ব্রন্ষমচারী গণেন্দ্রনাথ, 
উদ্বোধন কার্য্যালয়, 
১নং মুখার্জি লেন, বাগবাজা 
কলিকাতা। 





০৮্-চসওেল গার 9 
(8:8: 1০597) না) 164 ৫ এ ফযটাওালায & 11 এনা, 
192114, 4201)777. 


শ্রীগোরাজ প্রেস, 
প্রিপ্টার-হুরেশচন্দ্র মজুমদার, 
+১।১ নং মির্জাপুর রী, কলিকাতা 


ব্তৃতাকারে প্রদত্ত হইয়াছিল, লেখার ভাগ অপেক্ষাকৃত 
অল্প। বন্তমানে তাহার চারিটি ইংরাজী রচনার বঙ্গানুবাদ 
হিন্দুধশ্মের নবজাগরণ” নাম দিয়া প্রকাশ করা 
গেল। | 

তাহার আঁমেরিক! গমনের প্রায় এক বৎসর পরে 
মাদ্রীজবাঁসিগণ এক স্তুবুহত সভায় সমবেত হইয়া তাহার 
তথায় হিন্দুধম্্ প্রচারের অদ্ভুত সাফল্যে আনন্দ প্রকাশ 
করিয়া এক অভিনন্দনপত্র প্রেরণ করেন। তছুত্তরে তিনি 
প্রাচীন ও আধুনিক শান্তর ও সম্প্রদায়-সমূহের সংক্ষিপ্ত 
বিশ্লেষণ করিয়া হিন্দুধন্মের বথার্থ স্বরূপ বিবৃত করিয়া, 
শ্রীরামকৃষ্ণ-শিষ্যগণ-প্রচারিত তন্ব-সমুহের সহিত উহার 
সামগ্স্ত সাধন করিয়া এবং ভারতবাসী, বিশেবতঃ 


বাঙ্গালী যুৰকগণকে এই সনাতন ধন্ম প্রচার জঙ্য 


বদ্ধপরিকর হইবার নিমিত্ত ত্যাগ ব্রত গ্রহণে উৎসাহিত 
করিয়। যে পাণ্ডিত্য, অভিজ্ঞতা ও উদ্দীপনাপূর্ণ স্থরুহৎ 
ইংরাজী পত্র প্রেরণ করেন, প্রথমটি তাহারই বঙ্গানুবাদ। 
দ্বিতীয়টিতে খেতড়িরাজের অভিনন্দনের উত্তরে 
হিন্দুধন্মের ক্রমবিকাশের পরিচয় দিয়া ও বর্তমানকালে 





স্বামী বিবেকানন্দের পুস্তকগুলির মধ্যে অধিকাংশই 


জারি 
ভগবান্‌ শ্রীরামকুঞ্জদেব প্রচারিত সমন্বয়ের উল্লেখ করিয়া 
উক্ত রাজাকে সন'তনধন্ম্মের রক্ষণার্থ আহ্বান করা 
হইয়াছে। তৃতীয়. ও চতুর্থ রচনাটি মাত্রাজে প্রকাশিত 
“ত্রহ্মবাদিন্ঠ পত্রের সম্পাদককে লিখিত ভারতহিতৈষী 
অধ্যাপক ম্যাকৃসমূলার ও ডয়েসন সম্বন্ধীয় পত্রদ্ঘয় । 
মুল ইংরাজীর ভাষা এরূপ জীবন্ত যে, অনুবাদে 
তাহার কিছুই প্রকাশ পায় নাই বলিলেও চলে । বহু 
পুর্বে প্রথম তিনটির অনুবাদ 'উদ্বোধন,পত্রে প্রকাশিত 
হয়। এক্ষণে যাহাতে এইগুলি বহু প্রচারিত হয়, 
তছুদ্দেশ্ে কিছু কিছু সংশোধন করিয়া ও শেষ লেখাটির 
অনুবাদ করাইয়া পুস্তিকাকারে প্রকাশ করা গেল। 
কারণ, সকলেরই, বিশেষতঃ বাঙ্গালীর পক্ষে জানিবার 
অনেক মূল্যবান্‌ তথ্য ইহাতে আছে | ধাহারা ইংরাজী- 
ভাষানভিজ্ঞ, তাহারা এতত্পাঁঠে সংক্ষেপে স্বামিজীর 
হিন্দ্ুধন্মা সন্বন্ধীয় মতসমুহের সহিত পরিচয় লাভ 
করিলে এবং ইংরাজীভাষাভিজ্ঞগণের স্বামিজীর মূল 
লেখার প্রতি দৃষ্টি আকৃষ্ট হইলে এই উদ্ধম সফল 
জ্ঞান করিব। ইহাতে কয়েকটি পাদটীকাও সংযোজিত 
হইয়াছে। 
চৈত্রঃ ১৩৩৫ বশহ্বদ 
প্রকাশক 





হ্িল্ুক্মস্তেমন্ল স্বজাগ্পা্রশ্া 
হিন্দুধন্মের সার্ববভৌমিকতা!  ্ 


মদ্রাজ-নিবাসী স্বদেশী স্বধন্মীবলন্বী বন্ধুগণ»_ 
হিন্দুধম্ম প্রচারকাধ্যের জন্য আমি যকিঞ্চিৎ যাহাঁ 
করিয়াছি, তাহা যে তোমরা আদরের সহিত অন্ুচোদন, 
করিয়াছ, তাহাতে আমি পরম আহলাদিত হইলাম. . 
এই আনন্দ, আমার নিজের এবং ন্ুদুর বিদেশে আম: 
প্রচার কাধ্যের ব্যক্তিগত প্রশংসার জন্য নহে । আমার . 
আহ্লাদের ' কারণ . এই $_তোমরা যে হিন্দুধন্মের 
পুনরুথানে আনন্দিত, তাহাতে ইহাই স্পষ্ট দেখাইতেছে 
যে, যদিও হতভাগ্য ভারতের মস্তকের উপর দিয়া কত- 
বার বৈদেশিক আক্রমণের ঝঞ্চাবাত গিয়াছে, বদিও শত 
শত শতাব্দী ধরিয়া আমাদের নিজেদের উপেক্ষায় এবং. 
আমাদের বিজেতৃগণের অবজ্ভীয় প্রাচীন আর্ধ্যাবর্তের 
মহিম। স্পষ্টই ম্লান হইয়াছে, যদিও শত শত শতাব্দীব্যাপী 
বন্যায় হিন্দুধন্মরূপ সৌধের অনেকগুলি .মহিমময় 
অবলম্বনস্তস্ত, অনেক সুন্দর সুন্দর খিলান ও অনেক 





* মান্রীজ-নিবাসিগণের অভিনন্দন-পত্রের উত্তর ( ১৮৯৪ )। 
২... ১ 


হিন্দুধন্মের নবজাগরণ 


অপূর্ব পার্খপ্রস্তর ভাসিয়া গিয়াছে, তথাপি উহার ভিত্তি 
অটলভাবে এবং উহার সন্ধিপ্রস্তর অটুটভাবে বিরাজমান ; 
যে আধ্যাত্মিক ভিত্তির উপর হিন্দুজাতির ঈশ্বরভক্তি ও 
সর্ববভূতহিতৈষণাদ্ধপ অপূর্বব কীতিস্তস্ত স্থাপিত, তাহা 
পুর্ববব অটুট ও অবিচলিত ভাবে বন্তমান। তীহার 
অতি অনুপযুক্ত দাস আমিঃ ভারতে ও সমগ্র জগতে 
ধাহার বাণী প্রচারের ভার প্রাপ্ত হইয়া ধন্য হইয়াছি, 
তোমরা তাহাকে আদরপুর্ববক গ্রহণ করিয়াছ £ তোমরা 
“তানাদের স্বাভাবিক অন্তনিহিত আধ্যাত্মিক শক্তি বলে 
তাহাতে এবং তীহার উপদেশে সেই মহতী আধ্যাত্মিক 
বন্ার প্রথম অস্ফুট ধ্বনি শুনিয়াছ, যাহ| নিশ্চিত অনতি- 
দীর্ঘকালে ভারতে ছুদ্দমনীয় বেগে উপস্ফিত হইবে, অনস্ত 
শক্তিআোতে বাহ। কিছু ছুর্ববল ও দোবযুক্ত, সব ভাসাইয়! 
দিবে আর হিন্দুজাতির শত শত শতান্দী ধরিয়া নীরব 
সহিষুণতার পুরস্কারত্বরূপ, তাহাদিগকে অতীত হইতেও 
উচ্জ্বলতর গৌরবমুকুটে ভূষিত করিয়া তাহাদের বিধি- 
প্রাপ্য স্বত্ব স্বরূপ, উচ্চপদবীতে উন্নীত করিবে এবং 
সমগ্র মানব জাতির সম্বন্ধে উহার যে কাধ্য অর্থাৎ 
আধ্যাত্মিকপ্রকৃতিসম্পন্ন মানবজাতির বিকাশ, তাহাও 
সম্পাদন করিবে । | 
দাক্ষিণাত্যবাপী তোমাদের নিকট আধ্্যাবর্তবাসিগণ 
২ 


হিন্দুধর্শর সার্ববভৌমিকতা 
বিশেষ খণী, কারণ ভারতে আজ যে সকল শক্তি কাধ্য 
করিতেছে, তাহাদের অধিকাংশেরই মূল দাক্ষিণাত্য। 
শ্রেষ্ঠ ভাম্যকারগণ, যুগপ্রবর্তনকারী আচার্যাগণ, যথা__ 
শঙ্কর, রামানুজ ও মধ্ব, (১) ইহারা সকলেই দাক্ষিণাত্যে 
জন্মিয়াছিলেন। যে মহাত্বা শঙ্করের, নিকট জগতের 
প্রত্যেক অছৈতবাদীই অমোচ্য খণজালে আবদ্ধ ঃ যে 
মহাত্মা রামানুজের, স্বর্গীয় স্পর্শ, পদদলিত পারিয়াগণকেও 
আলওয়ারে (২) পরিণত করিয়াছিল; সমগ্র ভারতে 
শক্তিসঞ্চারকাঁরী আধ্যাবর্তের সেই একমাত্র মহাপুরুষ 
শ্রীরুষ্ণচৈতন্যের অনুবস্তিগণও যে মহাত্মা মধ্বের শিশ্যত্ব 
্বীকার করিয়াছিলেন, তীহাদের সকলেরই জন্মস্থান 
দাক্ষিণাত্য। বর্তমানকালেও বারাণসীধামের শ্রেষ্ঠ গৌরব- 
স্বরূপ মন্দিরসমূহে দাক্ষিণাত্যবাসীরই প্রাধান্য; তোমাদের 
ত্যাগই হিমালয়ের স্থদূরবর্তী চূড়াস্থিত পবিত্র দেবালয়- 


(১) রামানজ বিশিষ্টাছৈতবাদের প্রতিষ্ঠাতা ও বেদাস্তদর্শনের 
উপর এ মতসঙ্গত ব্যাখ্যাধুক্ত শ্রীভাষ্যের রচয়িতা । বিশিষ্টাদৈতবাদ 
মতে চিৎ (জীব) অচিৎ (জড়) ও তাহাদের অন্তরধ্যামী ঈশ্বর এই 
তিন তত্ব আছে। মধ্বাচার্্য দ্বৈতবাদের প্রতিষ্ঠাতা । 

(২) দ্বাক্ষিণাত্যের চণ্ডালতুল্য অন্পৃশ্ত নীচ জাতিবিশেষকে 
পাঁরিয়া বলে। আলওয়ার শব্দের অর্থ ভক্ত । বিশিষ্টাদৈতবাদী 
ভক্তগণকে আলওয়ার বলে। 


হিন্দুধন্মের নবজাগরণ 


সমুহকে শাসন করিতেছে । অতএব মহাপুরুষগণের 
পুতশোণিতে পুরিতধমনী, তথাবিধ আচাধ্যগণের 
আশীর্ববাদে ধগ্যজীবন, তোমরা যে ভগবান্‌ শ্রীরামকৃষ্ণের 
বাণী সর্বব প্রথম বুঝিবে ও আদরপুর্ববক গ্রহণ করিবে, 
তাহাতে বিস্ময়ের বিষয় কি আছে ? 

দাক্ষিণাত্যই চিরদিন বেদবিদ্যার ভাগার, সুতরাং 
তোমরা বুঝিবে যে, অজ্ঞ হিন্দুধন্-আক্রমণকারী সমা- 
লোচিকগণের পুনঃ পুনঃ প্রতিবাদসত্তেও এখনও শ্রর্গতিই 
(১) হিন্দুধর্মের বিভিন্ন সম্প্রদায়ের মেরুদণ্ড স্বরূপ । 
_ জাতিবিদ্যাবিৎ বা ভাষাতত্ববিৎ পণ্ডিতদ্িগের নিকট 
বেদের সংহিতা ও ত্রান্ষণভাগের (২) যতই মূল্য হউক, 
“আগ্মিমীলে+ “ইষেত্বোর্ডেত্বা% “শন্নোদেবীরভীষটয়েশ। (৩) 


(১) বেদ। 

(২) চতুর্ধেদের প্রত্যেকটিতে তিনটি করিয়া অংশ আঁছে। 

যথা--(ক) ভিন্ন ভিন্ন দেবগণের উদ্দোশ্তে স্তোত্রাত্মক মন্ত্রসমুহের 
নাম সংহিতা ) (খ) এই সকল মন্ত্র কোন্‌ যজ্ঞে কিরূপে প্রয়োগ 
করিতে হইবে, তাহার বর্ণাআ্বক বেদভাগের নাম ব্রাহ্মণ ;) (গ) 
অরণ্যে খধিগণদ্বারা আলোচিত তত্বসমুহের নাম আরণ্যক। 
উপনিষৎসমুহ এই আরণ্যকের অস্তর্ণত। 

(৩) এই তিনটি যথীক্রেমে ধাক্‌। যজুঃ ও অথর্ধ্ববেদের প্রথম 
শ্লোকের অংশন্বরূপ । 


৪ 


হিনদুধর্থের লার্বভৌমিকতা টি, 


প্রভৃতি বৈদ্িকমন্ত্র উচ্চারণ সহকারে ভিন্ন ভিন্ন 8 ্ 
বেদীযুক্ত বিভিন্ন যজ্ঞে নানাবিধ আহুতি দ্বার প্রাপ্য 
ফলসমূহ যতই বাঞ্চনীয় হউক, সমুদয়ই ভোগৈকফল ॥ 
আর কেহই কখন এগুলি মোক্ষচজনক বলিয়া তর্কে প্রবৃত্ত 
হয় নাই। স্থতরাং আধ্যাত্মিকতা ও মোক্ষমার্গের 
উপদেশক জ্ঞানকাণ্ড, যাহা আরণ্যক বা শ্ররতিশির 
বলিয়া কথিত হয়, তাহাই ভারতে চিরকাল শ্রেষ্ঠ আসন 
অধিকার করিয়াছে ও চিরকাল করিবে। 

সনাতন ধন্মের নানামতমতান্তররূপ গোলকধাঁধায় 
দিগ্ভ্রান্ত, একমাত্র যে ধন্মের সার্বজনীন উপযোগিতা, 
তৎ্প্রচারিত “অণোরণীয়ান্‌ মহতো৷ মহীয়ান্' ব্রন্ষের 
অবিকল প্রতিবিল্বস্বর্ূপ-_পূর্বব্রান্তসংস্কারবশবর্তী হইয়া 
তদ্বন্মমন্্রবোধে অক্ষম, জড়বাদপর্বস্ব জাতির নিকট 
খণসুত্রে প্রাপ্ত আধ্যাত্মিকতার মানদণ্ডাবলম্বনে অন্ধকারে 
অন্বেষণপরায়ণ, আধুনিক হিন্দুযুবক বৃথাই তাহার পুর্বব- 
পুরুষগণের ধর্ম বুঝিতে চেষ্টা করেন এবং হয় এ চেষ্টা 
একেবারে পরিত্যাগ করিয়া ঘোর অজ্দেয়বাদী হইয়া 
পড়েন অথবা স্বাভাবিক ধন্মভাবের প্রেরণায় পশুজীবন- 
যাপনে অসমর্থ হুইয়! প্রাচ্যগন্ধী বিবিধ পাশ্চাত্য জড়- 
বাদের নিধ্যাস অসাবধানে পান করেন এবং শ্রাতির এই 
ভবিষ্যদ্বাণী সফল করেন £-- 

৫ 


হিন্দুধন্মের নবজাগরণ 


পরিষস্তি মু অন্ধেনৈব নীয়মানা যথান্ধাঃ। ০১) 

তাহারাই কেবল বাঁচিয়া যান, ষাহাদের আত্মা সদ্‌- 

গুরুর জীবনপ্রদ স্পর্শবলে জাগ্রত হয়। 

ভগবান্‌ ভাষ্যকার (২) ঠিকই বলিয়াছেন» 

দুর্গভং ত্রয়মেবৈতৎ দেবানুগ্রহহেতুকম্‌। 

মনুস্থত্বং মুমুক্ষুত্বং মহাপুরুষসংশ্রয়ঃ ॥ (৩) 

পরমাণু দ্বণুক, ত্রসরেণু প্রভৃতি সম্বন্ধীয় অপুর্ব 
সিদ্ধান্তপ্রসূ বৈশেষিকদের (৪) সুক্ষ বিচারসমুহই হউক, 
অথবা নৈয়াধ়িকদের জাতিদ্রব্যগুণসমবায় (৫) প্রভৃতি 

(১) কঠোপনিষদ্‌। অন্ধের দ্বারা নীয়মাঁন অন্ধের ন্যায় মুঢ়েরা 
নান। দিকে ঘৃরিয়! বেড়ায় । 

(২) শ্রীশঙ্করাচার্য । 

(৩) বিবেকচুড়ামণি) ৩। এই তিনটি অতি হুর্লভ, দেবানু- 
গ্রহেই লাভ হইয়! থাকে;-__মনুষ্যজন্মলাভ, মোক্ষের প্রবল ইচ্ছা ও 
মহাপুরুষের আশ্রয়লীভ | | 

(৪) দ্বণুক--ছুইটি অণুর সম্মিলিত অবস্থা । ভ্রসরেণু তিনটি 
দ্যগুকের সম্মিলিত অবস্থা । (বৈশেষিক) হিন্দুদর্শন প্রধানতঃ ছয়টি-- 
১। বৈশেধিক-_কণাঁদ প্রণীত, ২। স্তাঁয়-_গৌতম্প্রণীত, ৩। 
সাংখ্য--কপিল প্রণীত, ৪ | যোগ-_পতঞ্জলিপ্রণীত, ৫। পুর্বব- 
মীমাংসা (ইহাতে বৈদিক ক্রিয়াকাঁণ্ডের মীমাংসা আছে )-- 
জৈমিনিপ্রণীত, ৬। বেদান্ত বা ব্যাসস্থত্র-ব্যাসপ্রণীত । 

(৫) দ্রব)-্যারমতে দ্রব্য নয়টি) যথা)--পৃথিবী, জল। তেজ, 

৬ 


িন্দধর্থর সার্ববভৌমিকতা 


বস্তসন্বদ্ধীয় অপূর্ববতর বিচারাবলীই হউক, অথব! 
পরিণামবাদের জনকম্বরূপ সাংখ্যদিগের তদপেক্ষা 
গভীরতর চিন্তাগতিই হউক, অথবা! এই বিভিন্নরূপ 
বিশ্লেবণাবলীর স্থুপন্ক ফলম্বরূপ ব্যাসসুত্রই হউক, 
মনুষ্যমনের এই সকল বিবিধ সংশ্নেষণ ও বিশ্লেষণের 
একমাত্র ভিত্তি শ্র্তি। এমন কিঃ বৌদ্ধ বা জৈন- 
দিগের দার্শনিক গ্রন্থাবলীতেও শ্রুতির সহায়তা 
পরিত্যক্ত হয় নাই, আর অন্ততঃ কতকগুলি বৌদ্ধ- 
সম্প্রদায়ে এবং জৈনদের অধিকাংশ গ্রান্থে শ্ররতির 
প্রামণ্য সম্পূর্ণরূপে স্বীকৃত হইয়া থাকে ? তবে তাহারা 
শ্রুতির কোন কোন অংশকে ব্রাঙ্গণগণ কর্তৃক প্রক্ষিপ্ত 
বলিয়া “হিংসক' শ্রুতি আখ্যা দেন-_এবং সেগুলির 
প্রামাণ্য স্বীকার করেন না। বর্তমান কালেও স্বর্গীয় 





বায়ু, আকাশ, দ্রিক্‌, কলি, আত্মা ও মন। জাতি-_-কতকগুলি 
বস্তর সাধারণ ধর্ম, যাহা দ্বার! শ্রেণী বিভাগ কর! যাইতে পারে, 
যেমন পশুত্ব, মনবয্যত্ব। গুণ-ন্ায় মতে গুণ বলিতে--রূপ' রস; 
গন্ধ) স্পর্শ, সংখ্যা, পরিমিতি) পুথকত্ব, সংযোগ, বিভাগ পরত্ব; 
অপরত্ব, বুদ্ধি, সুখ) ছুঃখ) ইচ্ছা, দ্বেষ, গুরুত্ব, দ্রবত্ব, লেহু। 
স্কার, অর্ৃষ্ট ও শব্দং এই কয়েকটিকে বুঝায়। সমবার-_যেমন 
ঘটে ও যে মুন্তিকার উহা! নির্মিত, তাহাদের মধ্যে সমবায় 
সম্বন্ধ । 


হিন্দুধন্মের নবজাগরণ 


মহাত্বা! স্বামী দয়ানন্দ সরস্বতীও (১) এতদ্বিধ মত 
পোষণ করিতেন । 

যদি কেহ জিজ্ঞাসা করেন, প্রাচীন ও বর্তমান সমুদয় 
ভারতীয় চিন্তাপ্রণালীর কেন্দ্র কোথায়, যদি কেহ 
নানাবিধ শাখাপ্রশীখাবিশিষ্ট হিন্দুধর্মের প্রকৃত মেরুদণ্ড 
কি, জানিতে চান, তবে অবশ্য ব্যাসসুত্রকেই এই কেন্দ্র, 
এই মেরুদণ্ড বলিয়! প্রদশিত হইবে । 

হিমাঁচলস্থিত অরণ্যানীর হৃদয়স্তন্ধকারী গাস্তীর্্ের 
মধ্যে স্বর্ণদীর গভীর ধ্বনিমিশ্রিত অদ্বৈতকেশরীর অস্তি- 
ভাতি-প্রিযরূপ (২) বজগন্তীর রবই কেহ শ্রবণ করুন, 
অথব! বৃম্দাবনের মনোহর কুগ্জসমূহে “পিয়া পীতম্ঠ (৩) 
কুজনই শ্রবণ করুন, বারাণসীধামের মঠসমূহে সাধু 
দিগের গভীর ধ্যানেই যৌগদান করুন, অথবা নদীয়া 





(১) আধ্যসমীজের বিখ্যাত প্রতিষ্ঠাতা । ইহার মত 
পঞ্জাবে খুব প্রচলিত। ব্রাঙ্মদের সঙ্গে ইহারা অনেক বিষয়ে 
একমত। | 

(২) অদ্বৈতকেশরী--অধৈতবাঁদরূপ সিংহ অর্থাৎ সর্ধবমতশ্রেষ্ঠ 
অত্বৈতবাদ। অস্তি, ভাঁতি ও প্রিয়-সৎ। চিৎ, আনন্দ। এই 
তিনটি শব্দ পঞ্চদূশীতে ব্যবহৃত হইয়াছে । 

(৩) ভাবুক বৈষ্ণবেরা। বুন্দীবনের কুগ্তমধ্যে বিহঙ্গগণের গীতি- 
মৃধ্যে এই ধ্বনি শুনিতে পান--অর্থ, রাধাকৃষ্ণ। 

৮ 


হিন্দুধন্মের সার্ববভৌমিকতা 


বিহারী শ্রীগৌরাঙ্গের ভক্তগণের উন্মাদনৃত্যে যোগদানই 
করুন, বড়গেলে তেঙ্গেলে (১) প্রভৃতি শাখাযুক্ত 
বিশিষ্টাদ্বৈতমতাবলম্বী আচাধ্যগণের পাদমূলেই উপবেশন 
করুন, অথবা মাধ্ব জন্প্রদায়ের আচাধ্যগণের বাক্যই 
শদ্ধাসহকারে শ্রবণ করুন, গৃহী শিখদিগের “ওয়া 
গুরুকি ফতে* (২) রূপ সমরবাণীই শ্রবণ করুন, 
অথবা উদাসী ও নির্মলাদিগের গ্রন্থসাহেবের (৩) 
উপদেশই শ্রবণ করুন, কবীরের সন্ন্যাসী শিশ্তগণকে 
সতসাহেব (৪) বলিয়া অভিবাদনই করুন, অথবা 

(১) প্রথমোক্তটি সংস্কৃত ভাষায় রচিত শান্তর অর্থাৎ প্রাচীন 
ব্দে বেদান্ত প্রতি ও আধুনিক শ্রীভাম্য প্রভৃতিকে অধিক 
প্রামাণ্য জ্ঞান করেন। দ্বিতীয়োক্তের! দিব্যপ্রবন্ধ নামক তাযিল 
ভাষার রচিত গ্রন্থের বিশেষ পক্ষপাতী । আরে। অনেক অনেক 
বিষয়ে উভয়ের মতভেদ আছে । 

(২) গুরুর জয় হউক। 

(৩) উদ্দাসী ও নির্মল! ছুইটি নানকপন্থী সম্প্রদায় । প্রথমটি 
নানাকের পুত্র শ্রটাদ কর্তৃক স্থাপিত) দ্বিতীয়টি গুরুগোবিন্দ 
স্থাপিত। গ্রন্থ সাহেব-__নাঁনকপন্থীদের ধর্মগ্রন্থ । ইহাতে নানক 
হইতে গুরুগোবিন্দ পর্যন্ত দশগ্ুরুর উপদেশ লিখিত আছে। 
শিখেরা এই গ্রন্থকে দেবতার স্তাঁয় পূজ। করিয়া থাকে । সাহেব 
শব্দের অর্থ মাননীয় । 

(৪) পুজনীয় সাধু। 

সখীসম্প্রদায়ের ভজনই শ্রবণ করুন; রাজপুতানার 
সংস্কারক দাছুর অদ্কুত গ্রন্থাবলি বা তাহার শিষ্য রাজা 
স্বন্দরাদাস ও তাহ! হইতে ক্রমশঃ নামিয়া! বিচারসাগরের 
বিখ্যাত রচয়িতা নিশ্চলদাসের গ্রন্থই (ভারতে গত 
তিন শতাব্দী ধরিয়া যত গ্রন্থ লিখিত হইয়াছে, সকলের 
অপেক্ষা এই বিচারসাগরগ্রন্থের ভারতীয় জনসমাজে 
প্রভাব অধিক ) পাঠ করুন, এমন কি, আধ্যাবর্তের 
ভাঙ্গীমেথরগণকে তীহাদের লালগুরুর উপদেশ বিবৃত 
করিতেই বলুন, তিনি দেখিবেন, এই আচাধ্যগণ ও 
সম্প্রদায়সমূহ, সকলেই সেই ধর্মপ্রণালীর অনুবর্তী, 
শ্রুতি যাহার প্রামাণ্যগ্রন্থ, গীতা যাহার ভগবদ্ক্তুবি- 
নিঃশত টীকা, শারীরক ভাষ্য (১) যাহার স্থপ্রণালীবদ্ধ 
বিবৃতি আর পরমহংস পরিব্রাজকাচাধ্যগণ হইতে লাল- 
গুরুর ঘৃণিত মেথর শিষ্যগণ পর্য্যন্ত ভারতের সমুদয় 
বিভিন্ন সম্প্রদায়, যাহার বিভিন্ন বিকাশ । 

অতএব দ্বৈত, বিশিষ্টাদ্বৈত, অদ্বৈত, এবং আরো 
কতকগুলি অনতিগ্রসিদ্ধ ব্যাখ্যাযুক্ত এই প্রস্থানত্রয় (২) 


(১) গ্রীশস্করপ্রণীত বেদাস্ত ভাষ্য । 
(২) উপনিষদ্‌, গীতা ও বেদাস্ত। সন্ন্যাসিগণ এই গ্রস্থানত্রয়, 
শিক্ষা করিতে বাধ্য। 

হিন্দুধন্মের প্রমাণ্য গ্রন্থন্গরূপ, প্রাচীন নারশংসীর (১) 
প্রতিনিধিস্বরূপ পুরাণ উহার উপাখ্যানভাগ এবং বৈদিক 
ব্রাহ্মণভাগের প্রতিনিধিস্বরূপ তন্ত্র উহার কর্মকাণ্ড । 

পুর্বেবাক্ত প্রস্থানত্রয় সকল সম্প্রদায়ের প্রামাণ্য গ্রন্থ, 
কিন্তু প্রত্যেক সন্প্রদায়ই পুথক্‌ পুথক্‌ পুরাণ ও তন্ত্রকে 
প্রমাণস্বরূপে গ্রহণ করিয়া থাকেন। 

আমরা পূর্বেবই বলিয়াছি, তন্ত্রগুলি বৈদিক কর্ম- 
কাণ্ডেরই একটু পরিবর্তিত আকারমাত্র, আর কেহ 
উহাদের সম্বন্ধে হঠাৎ একটা অসম্বন্ধ সিদ্ধান্ত করিবার 
পুর্ব্বেই তীহাকে আমি ব্রাহ্মণ ভাগ, বিশেষতঃ, অধবর্ষ,য- 
ব্রাহ্ষণ ভাগের সহিত মিলাইয়! তন্ত্র পাঠ করিতে পরামর্শ 
দিই; তাহা হইলে তিনি দেখিবেন, তন্ত্রে ব্যবহৃত 
অধিকাংশ মন্ত্রই অবিকল ব্রান্গণ হইতে গৃহীত। 
ভারতবর্ষে তন্ত্রের প্রভাব কিন্ধুপ, জিজ্ঞাস! করিলে বল 
যাইতে পারে যে, শ্রোত ও স্মার্ত কণ্ম ব্যতীত হিমালয় 
হইতে কন্যাকুমারী পর্যন্ত সমুদয় প্রচলিত কন্পকাণ্ডই 
তন্ত্র হইতে গৃহীত আর উহ! শান্ত, শৈব, বৈষুব প্রভৃতি 
সকল জম্প্রদশয়েরই উপাসনাপ্রণালীকে নিয়মিত করিয়া 
থাকে । 

অবশ্য, আমি এ কথা বলি না যে, সকল হিন্দুই 

(১) সংহিতা 

 অম্পূর্ণভাবে তীহাদের স্বধর্ম্নের এই সকল মূল সম্বন্ধ 
অবগত আছেন। অনেকে, বিশেষতঃ নিম্বব্গে, এই 
সম্প্রদায় ও প্রণালীসমূহের নাম পর্য্যন্ত শুনেন নাই; 
কিন্তু জ্ঞাতসারেই হউক বা অজ্ঞাতসারেই হউক, পূর্বোক্ত 
তিন প্রশ্থানের উপদেশামুসারে সকল হিন্দুই 
চলিয়াছেন। 

অপর দিকে; যেখানেই হিন্দী ভাষা কথিত হয়, তথা- 
কার অতি নীচজাতি পর্যন্ত নিন্ববঙ্গের অনেক উচ্চতম 
জাতি হইতে বৈদান্তিক ধর্মমসম্বন্ধে অধিক অভিজ্ঞ। 

ইহার কারণ কি ? 

মিথিলাভূমি হইতে নবদ্বীপে আনীত, শিরোমণি, 
গদাধর, জগদীশ প্রভৃতি মনীধিগণের প্রতিভায় সযত্তে 
লালিত ও পরিপুষ্ট, কোন কোন বিষয়ে সমগ্রজগতের 
অন্যান্য সমুদয় প্রণালী হইতে শ্রেষ্ঠ, অপূর্ব স্থুনিবন্ধ 
বাকৃশিল্পে রচিত, তর্কপ্রণালীর বিশ্লেষণম্বরূপ বঙ্গদেশীয় 
্যায়শান্ত্র হিন্দুস্থানের সর্বত্র শ্রদ্ধার সহিত পঠিত হইয়া 
থাকে কিন্তু দুঃখের বিবয়, বেদের চচ্চায় বঙ্গবাসীর 
যত্তু ছিল না) এমন ফি, কয়েক বর্ষ মাত্র পূর্বে পতঞ্জলির 
মহাভাষ্য (১) পড়াইতে পারেন, এমন কেহ বঙ্গদেশে 

€১১) পাণিনি-ব্যাকরণের ভাষ্য । বেদশিক্ষা) করিতে হইলে . 
পাঁণিনির বিশেষ আবশ্যক হইয়া থাঁকে । 

ছিলেন না বলিলেই হয়। একবার মাত্র এক মহতী 
প্রতিভী সেই “অবচ্ছিন্ন অবচ্ছেদক” (১) জাল ছেদন 
করিয়া উখিত হইয়াছিলেন__ভগবান্‌ আীকৃষ্চৈতন্য | 
একবার মাত্র বঙ্গের আধ্যাত্মিক তন্দ্র৷ ভাঙ্গিয়াছিল $ কিছু 
দিনের জন্য উহা ভারতের অপরাপর প্রদেশের ধর্ম্ম- 
জীবনের সহভাগী হইয়াছিল । 

একটু বিস্ময়ের বিষয় এই, শ্রীচৈতন্ত একজন 
ভাঁরতীর নিকট সন্ন্যাস লইয়াছিলেন, সুতরাং ভারতী 
(২) ছিলেন বটে, কিন্তু মাঁধবেন্দ্রপুরীর শিষ্য ঈশ্বরপুরীই 
প্রথম তাহার ধর্মমপ্রতিভ1 জাগ্রত করিয়া দেন। 

বোধ হয় যেন পুরীসম্প্রদায় ব্গদেশের আধ্যাত্মিকতা 
জাগাইতে বিধাতা কর্তৃক নির্দিষ্ট । ভগবান্‌ শ্রীরামকৃষ্ণ 
তোতাপুরীর নিকট সন্গ্যাসাশ্রম গ্রহণ করেন । 

শ্রীচৈতগ্ ব্যাসসূত্রের যে ভাম্য লিখেন, তাহা হয় 
নষ্ট হইয়াছে, না হয়, এখন পর্যন্ত পাওয়] যায় নাই । 
তাহার শিষ্যরা দাক্ষিণাত্যের মাধবসম্প্রদায়ের সহিত 





(১) ন্ায়ে ব্যবহৃত শব্দ্বয়--অবচ্ছিন্ন শব্দের অর্থ বিশিষ্ট) 
যাহা দ্বারা! সীমাবদ্ধ করে, অবচ্ছেদকের অর্থ--যে বিশিষ্ট করে। 
(২) শব্বরাচার্যের শিশ্যগণ দশটি সন্মযাসী সম্প্রদায় স্থাপন 
করেন। ইহাঁদিগকে দশনামী বলে। যথা, গিরি, পুরী, ভারতী, 
বন, অরণ্য, পর্বত, সাগর তীর্থ, সরন্তী, আশ্রম । 

যৌগ দ্বিলেন। ক্রমশঃ রূপসনাতন ও জীবগোম্বামী 
প্রভৃতি মহাপুরুঘগণের আসন বাবাজীগণ অধিকার 
করিলেন। তাহাতে শ্রীচৈতন্যের মহান্‌ সম্প্রদায় ক্রমশঃ 
ধবংসাভিমুখে াইতেছিল, কিন্তু আজকাল উহার পুনরত্যু- 
থানের চিহ্ন দেখা যাইতেছে । আশা করি, উহা! শীঘ্রই 
আপন লুপ্তগৌরব পুনরুদ্ধার করিবে । 

সমুদয় ভারতেই শ্রীচৈতন্যের প্রভাব লক্ষিত হয়। 
যেখানেই লোক ভক্তিমার্গ জানে, সেখানেই তাহার 
বিষয় লোকে আদরপূর্ববক চর্চা করিয়া থাকে ও তীহার 
পুজা করিয়া থাকে। আমার বিশ্বীস করিবার অনেক 
কারণ আছে যে, সমুদয় বল্লভাচাধ্যসম্প্রদায় (১) শ্রীচৈতন্য 
সম্প্রদায়ের শাখাবিশেষ মাত্র। কিন্তু তীহার তথাকথিত 
বঙ্গীয় শিষ্যগণ জানেন নাঃ তাহার প্রভাব এখনও কিরূপে 
সমগ্র ভারতে কাধ্য করিতেছে । কিরূপেই ৰা! জানিবেন ? 
শিষগণ গদিয়ান হইয়াছেন, কিন্তু তিনি নগ্নপদে ভারতের 
দ্বারে দ্বারে . বেড়াইয়া আঁচগ্ালকে ভগবানের প্রতি 
প্রেমসম্পন্ন হইতে ভিক্ষা করিতেন । 

যে অদ্ভুত ও অশান্ত্রীয় কুলগুরুপ্রথা, বঙ্গদেশ এবং 
অধিক পরিমাণে বঙ্গদেশেই প্রচলিত, তাহাও উহার, 
0১) বৈষবস্প্রদায়বিশেষ। বন্পভাচাধ্য বিষ্ুন্ামীর শিষ্য। 
এই সম্প্রদায় বোগাই অঞ্চলে খুব প্রবল। 

ভারতের অন্যাগ্ক প্রদেশের ধন্মজীবন হইতে পুথক্‌ 
থাকিবার আর একটি কারণ। সর্ববপ্রধান কারণ এই ' 
যে, বঙ্গদেশ এখন পর্যন্ত ধীাহার৷ সর্বেবাচ্চ ভারতীয় 
আধ্যাত্মিক সাধনের প্রতিনিধি ও ভাণগারস্বরূপ, সেই 
মহান্‌ সন্গ্যাসিসম্প্রদায়ের জীবন হইতে কখন শক্তিপ্রাপ্ত 
হয় নাই। 
বঙ্গের উচ্চবর্ণের ত্যাগ ভালবাসেন না, তাহাদের 
ঝৌক ভোগের দিকে । তীহারা কিরূপে আধ্যাত্মিক 
বিষয়ে গভীর অন্তপ্দিষ্তি লাভ করিবেন ? ত্যাগে- 
নৈকে অম্ৃতত্বমানশুঃ, (১) অন্থপ্রকার কিরূপে সম্ভব 
হইবে 
অপর দিকে, সমুদয় হিন্দীভাষী ভারতের মধ্যে 
ক্রমান্বয়ে অনেক হ্থূদূরব্যাপিপ্রভাবসম্পন্ন মহা মহা! 
ত্যাগী আচার্যগণ বেদান্তের মত প্রতি গৃহে প্রবিষ্ট 
করাইয়। দ্িয়াছেন। বিশেষতঃ পঞ্জাবকেশরী রণজিৎ 
সিংহের রাজত্বকালে ত্যাগের ষে মহিমা প্রচারিত. হয়, 
তাহাতে অতি নিন্মশ্রেণীর লোকেও বেদাস্তদর্শনের 
উচ্চতম উপদেশ পর্যাস্ত শিক্ষা পাইয়াছে। প্রকৃত গর্বেবের 
সহিত পাঞ্জবী কৃষকবালিকা৷ বলিয় থাকে তাহার চরকা! 
পর্য্যন্ত সোহহং সোহহং ধ্বনি করিতেছে | আর আমি 
(১) একমাত্র ত্যাগের দ্বারাই অমুতত্ব অর্থাৎ মুক্তিলাভ হয়। 
১৫ | 


হিন্দুধন্ম্ের নবজাগরণ 


হৃধীকেশের (১) জঙ্গলে সন্যাঁসিবেশধারী মেথরত্যাগী- 
দিগকে বেদান্ত পাঠ করিতে দেখিয়াছি। অনেক 
গর্বিবিত উচ্চবর্ণের লোকও তীহাদের পদতলে বসিয়া 
আনন্দের সহিত উপদেশ প্রাপ্ত হইতে পারেন । কেনই 
ব। না করিবেন ? এঅন্ত্যাদপি পরোধণ্মমঃ 1 (২) 

অতএব উত্তর পশ্চিমাঞ্চল ও পঞ্জাববাসীরা, বঙ্গদেশ, 
বোন্বাই ও মাদ্রীজের অধিবাসিগণ হইতে ধন্মবিষয়ে 
অধিক শিক্ষিত। দশনামী, বৈরাগী, পন্থী (৩) প্রভৃতি 
বিভিন্ন সম্প্রদায়ের ত্যাগী পরিব্রাজকগণ প্রত্যেকের 
ঘারে দ্বারে গিয়া ধন্ম বিলাইতেছেন। মূল্য এক টুক্রা 
রুটিমাত্র। আর তাহাদের মধ্যে অনেকে কি মহৎ 
ও নিঃস্বার্থচরিত্র ! কাচুপন্থী সম্প্রদায়ভূক্ত ( ধাঁহারা 
প্রচলিত কোন সম্প্রদায়ের সহিত মিশিতে চান না) 


(১) হরিদার হইতে ১২ মাইল দুরে হিমালয়ের পাদদেশে 
অবস্থিত সাধুদের তপোভূমি। এখানে নানা সম্প্রদারের সাঁধু 
কুটার বাঁধিয়া বর্ধাকাল ব্যতীত ৮ মাস সাধনভজন শাজপাঠাদি 
করেন। রর | 

(২) নীচব্যাক্তিগণের নিকট হইতেও শ্রেষঠধর্ গ্রহণ করিবে। 
(মন্ুসংহিতা )। 

(৩) বৈষ্ণবসাধুগণকে বৈরাগী বলে। পন্থী, যথা।-_-কবীর- 
পন্থী; নানকপন্থী গ্রসৃতি। 

একজন সন্াসপী আছেন । 0) তিনি উপলক্ষ্য হইয়া 
সমুদয় রাজপুতানায় শত শত বিদ্যালয় ও দাতব্য আশ্রম 
স্থাপন করিয়াছেন । তিনি জঙ্গলের ভিতর হাসপাতাল 
খুলিয়াছেন, হিমালয়ের ছুর্গম গিরিনদীর উপরে 
লৌহসেতু নিশ্মাণ করাইয়াছেন, কিন্তু তিনি কখন মুদ্রা 
স্পর্শ করেন নাঃ তীহার একখানি কম্বল ছাড়া 
সাংসারিক সম্বল আর কিছুই নাই, এই জন্য তাহাকে 
লোকে কম্লী স্বামী বলিয়া! ডাকে__তিনি দ্বারে দ্বারে 
মাধুকরী দ্বারা আহার সংগ্রহ করেন। আমি তীহাঁকে 
কখন এক বাড়ীতে স্থুলভিক্ষা করিতে দেখি নাই, পাছে 
গৃহস্থের কোন ক্লেশ হয়। আর এরূপ সাধু তিনি একা 
নহেন, এরূপ শত শত সাধু রহিয়াছেন। তোমর] কি 
মনে কর, যত দিন এই ভূদেবগণ ভারতে জীবিত 
থাকিয়া তাহাদের দেবচরিত্ররূপ ছুর্ভেদ্য প্রাচীর দ্বারা 
সনাতন ধন্মকে রক্ষা করিতেছেন, তত দিন এই প্রাচীন 
ধন্মের বিনাশ হইবে ? 

এই দেশে (আমেরিকায় ) পাদরিগণ বৎসরের মধ্যে 
ছয় মাস মাত্র প্রতি রবিবার দুই ঘণ্টা ধর্ম্মপ্রচারের জন্য 
৩০১০০০) ৪০০০৩, ৫০১০০০, এমন কি, ৯০১৯০০০ টাকা 
পর্ষান্ত বেতন পাইয়া থাকেন। আমেরিকাবাসিগণ 

(১) ইনি ইহার কয়েক বর্ষ পরে দেহরক্ষা করিয়াছেন । 

তাহাদের শ্ষার জন্য কত লক্ষ লক্ষ মুদ্রা ব্যয় 
করিতেছেন আর বাঙ্গালী যুবকগণ শিক্ষা পাইয়াছেন, 
 কম্লি স্বামীর হ্যায় এই সকল দেবতুল্য সম্পূর্ণ নিঃস্বার্থ 
ব্যক্তিগণ অলস ভবঘুরে মাত্র ! 
“মন্তক্তানাঞ্চ যে ভক্তাস্তে মে ভক্ততম মতাঃ।” (১)। 
একটি চুড়ান্ত দৃষ্টান্ত লও--একজন অতি অন্ঞ 
বৈরাগীর কথা ধর। তিনিও যখন কোন গ্রামে গমন 
করেন, তিনিও তুলসীদাস (২) বা চৈতন্যচরিতামৃত 
হইতে যাহা জানেন, অথব! দাক্ষিণাত্যে হইলে আল- 
ওয়ারদিগের নিকট হইতে যাহা! জানেন, তাহা শিখাইতে 
চেষ্টা করেন। ইহা কি কিছু উপকার করা নহে ? 
অ'র এই সমুদয়ের বিনিময়ে তীহার প্রাপ্য এক টুকরা 
রুটি ও একখণ্ড কৌপীন। ইহীদিগকে নির্দয়ভাবে 
সমালোচনা করিবার পূর্বে, ভ্রাতৃগণ» তোমরা চিন্তা 
কর, তোমাদের স্বদেশবাসিগণের জন্য কি করিয়াছ, 
যাহাদের ব্যয়ে তোমরা শিক্ষা পাইয়াছ, যাহাদিগ্রকে 


(১) আদি পুরাণের এক শ্লোকের অংশ । “আমার ভক্তের 
যাহারা ভক্ত, তাহারাই আমার শ্রেষ্ঠ ভক্ত, এই আমার মত” । 

(২) স্বনামখ্যাত সাধু। ইহার রচিত রামায়ণ হিন্দুস্থানীরা 
অতি ভক্তিপুর্ববক পাঠ করিয়া থাকেন। ইহার ফ্লোহাগুলিও অতি 
গভীর উপদেশপুর্ণ । 

শোষণ করিয়া তোমাদের পদগৌরব রক্ষা করিতে হয়, .. 
ও “বাবাজীগণ কেবল ভবঘুরে মাত্র এই শিক্ষার জন্য 
তোমাদের শিক্ষকগণকে, বেতন দিতে হয়। 

আমাদের কতকগুলি স্বদেশী বঙ্গবাসী হিন্দুধ্মের 
এই পুনরুখানকে হিন্দুধন্মের পনুতন বিকাশ” বলিয়া 
তাহার সমালোচনা করিয়াছেন। তাহারা উহাকে 
“নুতন” আখ্যা দিতে পারেন। কারণ, হিন্দুধন্্ সবে 
মাত্র বাঙ্গল৷ দেশে প্রবেশ করিতেছে £ এখানে এতদিন 
ধশ্ম বলিতে কেবল আহার বিহার ও বিবাহ-সন্বন্ধীয় 
কতকগুলি দেশাচারমাত্রকেই বুঝাইত। 

রামকৃষ্ণ-শিষ্যগণ হিন্দুধন্মের যে ভাব সমগ্র ভারতে 
প্রচার করিতেছেন, তাহা সৎশান্্রের অনুমোদিত কি না, 
এই ক্ষুদ্র পত্রে সেই গুরুতর প্রশ্নের বিচারের স্থান নাই। 
তবে আমি আমার সমালোচকগণকে কতকগুলি সন্কেত 
দিব, যাহাতে তাহার! আমাদের মত বুঝিতে অনেক 
সাহাধ্য পাইবেন ! 

প্রথমতঃ আমি কখন এরূপ তর্ক করি নাই যে, কৃত্বি- 
বাস ও. কাশীদাস্বের গ্রন্থ হইতে হিন্দুধন্মের যথার্থ ধারণা 
হইতে পারে, দিও তাহাদের কথা “অম্বতসমান* এবং 
ধাহারা উহ1 শুনেন, তাহার “পুণ্যবান্ঠ। হিন্দুধন্্ন বুঝিতে 
হইলে বেদ ও দর্শন পড়িতে হইবে এবং সমুদয় ভারতের 

প্রধান প্রধান ধন্মীচাধ্য এবং তীহাদের শিষ্তগণের 
উপদেশাবলি জানিতে হইবে । 

ভ্রাতৃগণ, যদি তোমরা গৌতমসুত্র হইতে আরম্ভ 
করিয়া বাৎ্স্তায়ন ভাঙ্কতের আলোকে “আপু” 0১) সম্বন্ধে 
তাহার মত পাঠ কর, শবর ও অন্যান্য ভাষ্যকারগণের 
সাহায্যে যদি মীমাসকগণের মত আলোচনা কর, অলো- 
কিক, প্রতাক্ষ ও আপ্ত সম্বন্ধে এবং সকলেই আপ্ত হইতে 
পারে কিনা এবং এইরূপ আপগ্তদিগের বাক্য বলিয়াই যে 
বেদের প্রামাণ্য, এই সকল বিষয়ে তাহাদের মত যদি 
অধ্যয়ন কর, যদি তোমাদের মহীধরকৃত যজুর্বেবদভাষ্কের 
উপক্রমণিক1 দেখিবার অবকাশ থাকে, তবে তাহাতে 
দেখিবে, মানবের আধ্যাত্মিক জীবন ও বেদের নিয়মাবলি 
সম্বন্ধে আরও সুন্দর স্থন্দর বিচার আছে। তাহারা তাই 
সিদ্ধান্ত করিয়াছেন, বেদ অনাদি অনন্ত। 

“ৃষ্ির অনাদিত্ব” মত সম্বন্ধে বক্তব্য এই, এঁ মত, 
কেবল হিন্দুধন্মের নহে, বৌদ্ধ ও জৈনধন্মেরও উহা 
একটি প্রধান ভিত্তি। 

এক্ষণে, ভারতীয় সমুদয় সম্প্রদায়কে মোটামুটি জ্ঞান- 
মান্লী বা ভক্তিমা্গী বলিয়া শ্রেণীবদ্ধ করা৷ যাইতে পারে । 

(১) যিনি পাইয়াছেন- যিনি আত্মতত্তবের সাক্ষাৎ করিয়?- 
ছেন। মনুষ্য্বভাঁব-সুলভ দুর্ধলতাঁবিমুক্ত পুরুষ । 

ক্্‌ ৩ 





ক্রমণিকা পাঠি কর, তবে দেখিবে, তথায় জ্ঞানের 
“নিরপেক্ষতা” সম্পূর্ণভাবে বিচারিত হইয়াছে আর এই 
সিদ্ধান্ত কর! হইয়াছে যে, ব্রহ্মানুভূতি ও মোক্ষ কোনরূপ 
অনুষ্ঠান, মত, বর্ণ, জাতি বা সম্প্রদায়ের উপর নির্ভর 
করে না। যে কোন ব্যক্তি সাধনচতুষ্টয়সম্পন্ন, (১) সেই 
ইহার অধিকারী ! সাধনচতুষ্টয় সম্পূর্ণ চিত্তশুদ্ধিকর 
কতকগুলি অনুষ্ঠানমাত্র | 

ভক্তিমার্গসন্বন্ধে বক্তব্য এই, বাঙ্গালী সমালোচকগণও 
বেশ জানেন যে, কতকগুলি ভক্তিমার্গের আচাধ্য 
বলিয়াছেন, মুক্তির জন্য জাতি বা লিঙ্গে কিছু আসিয়া 
যায় না, এমন কি মনুষ্যজন্ম পর্যস্ত আবশ্যক নহেঃ 
একমাত্র প্রয়োজন- ভক্তি । 


(১) ১। নিত্যানিত্যবস্তবিবেক- ব্রহ্ম নিত্য ও জগৎ 
অনিত্য-_এই তত্বের বিচার । ২। ইহামুভ্রফলভোগবিরাঁগ-_ 
সাংসারিক স্থুখে ও পারলোৌকিক স্বর্গীদিভোগে বিতৃষ্ণা। ৩। শমাদি 
ষট্সম্পত্তি (ক) শষ-_চিত্তসংযম (খ) দম-__ইন্দ্রিয়সংযম (গ) উপরতি 
--সন্াস ও চিত্তবৃত্তির উপরম (ঘ) তিতিক্ষা-_প্রতীকাঁর ও চিস্তা- 
বিলাপশূন্ত হইয়া সমুদ্ধর ছুঃখসহন (ড) শ্রদ্ধা -_গুরুবেদাস্তবাক্যে 
বিশ্বাস (চ) সমাধান- ব্রন্মে চিত্তের একাগ্রতা । ৪। মুমুক্ষত্ব_ 
সৈ জন্য প্রবল ইচ্ছা। বে সু, ১মঅ, ১ম পা, ১ম 


& _ 2৯৮৫ 

হিন্দুধন্মের নবজাগরণ 


জ্ঞান ও ভক্তি সর্বত্র নিরপেক্ষ বলিয়া প্রচারিত 
হইয়াছে। সুতরাং কোন আচাধ্যই এরূপ বলেন নাই 
যে, মুক্তিলাভে কোন বিশেষ মতাবলম্বীর, বিশেষ বর্ণের 
বা বিশেষ জাতির অধিকার। এ বিষয়ে “অন্তরা চাপি 
তু তদ্দফ্টেঃ (১) এই বেদান্তসূত্রের উপর শঙ্কর, রামানুজ 
ও মধ্বকৃত ভাষ্য পাঠ কর। 

সমুদয় উপনিষদ্‌ অধ্যয়ন করঠ এমনকি, সংহিতা 
পর্য্যন্ত অনুসন্ধান কর; কোথাও অগ্ান্ত ধর্মের ম্যায় 
মোক্ষের সঙ্গীর্ণ ভাব পাইবে নাঃ অপর ধর্মের প্রতি 
সহানুভূতির ভাব সর্বত্রই রহিয়াছে। এমন কি; 
অধ্ধ্যবেদের সংহিতাভাগের চত্বারিংশৎ অধ্যায়ের 
তৃতীয় বা চতুর্থ শ্লোকে আছে,-(বদি আমার ঠিক 
স্মরণ থাকে ) “ন বুদ্ধিভেদং জনয়েদজ্ঞানাং কর্ম্মসঙ্গিনাং 1 
(২) এই ভাব হিন্দুধন্মের সর্বত্র রহিয়াছে। ভারতে 
কেহ কি কখন নিজ ইষদেবতা নির্বাচনের জন্য অথবা 


(১) বেদাস্তস্থত্র ৩৪।৩৬। ইহার অর্থ এই শানে দেখা 
যায়, অনেক ব্যক্তি কোন আশ্রমবিশেষ অবলঘ্বন করিয়াঁও জ্ঞানে 
অধিকারী হইয়াছিলেন। 

(২) গীতাতেও আছে । ৩য় অ, ২৬ শ্লোক। অর্থ-যাহারা 


-.. কর্মকেই শ্রেষ্ঠ বলিয়া মনে করিয়! কর্মে আসক্ত, দেই অজ্ঞগণকে 


জ্ঞানের কথা বলিয়। জ্ঞানী ধাজি তাহাদের মতি বিচলিত 
করিবেন না। 


৮৬ 


হিন্দুধর্মের সার্ববভৌমিকতা 


নাস্তিক বা'আজ্দেয়বাদী হইবার জন্য নিগৃহীত হইয়াছেন, 
যতদিন তিনি সামাজিক নিয়ম মানিয়া চলিয়াছেন ? 
সামাজিক নিয়মভঙ্গাপরাঁধে সমাজ যে কোন বাক্তিকে 
শাসন করিতে পারেন, কিন্তু কোন ব্যক্তি, এমন 
কি, অতি নীচ পতিত পধ্যন্ত কখন হিন্দুধম্মমতে 
মুক্তির অনধিকারী নহে। এই দুইটি একসঙ্গে 
মিশাইয়া গোল করিও না। ইহার উদাহরণ দেখ। 
মালাবারে একজন চণগ্ডালকে, একজন উচ্চবর্ণের লোকের 
সঙ্গে এক রাস্তায় চলিতে দেওয়া হয় না কিন্তু 
সে মুসলমান বা খ্রীশ্চিয়ান হইলে তাহাকে অবাধে 
সর্বত্র যাইতে দেওয়া হয়। আর এই নিয়ম একজন 
হিন্দ্ুরাজার রাজ্যে কত শতাব্দী ধরিয়া রহিয়াছে। 
ইহা একটু অদ্ভুত রকমের বোঁধ হইতে পারে, কিন্তু 
অতিশয় প্রতিকূল অবস্থার ভিতরও অপরাপর ধর্মে 
প্রতি হিন্দুধন্থের সহানুভূতির ভাব ইহাতে প্রকাশ 
করিতেছে । 5 
 হিন্দুধন্্ন এই, এক বিষয়ে জগতের অন্যান্য ধন্ম হইতে 
পৃথক, এই এক ভাব প্রকাশ করিতে সাধুগণ সংস্কৃত- 
ভাষার সমুদয় শব্দরাশি প্রায় নিঃশেবিত করিয়াছেন 
যে, মানুষকে এই জীবনেই ব্রহ্ম উপলব্ধি করিতে হইবে 
আর অদ্বৈতবাদ আর একটু অগ্রসর হইয়া বলেন 
সত : | 


হিন্দুধর্মের নবজাগরণ 


যে, পরহ্মবিদ্‌ ব্রদ্মেব ভবতি”_-আর কথা খুব যুক্তি- 
সঙ্গতও বটে। 
এই মতের ফলস্বরূপ প্রত্যাদ্দেশের অতি উদার ও 
মহান মত আসিতেছে ॥ ইহা শুধু বৈদিক খষিগণ 
বলিয়াছেন, তাহা নহেঃ শুধু বিছুর, ধন্মব্যাধ (১) ও 
অপরাপর প্রাচীন - মহাপুরুষেরা ইহা বলিয়াছেন, তাহা 
নহে, কিন্তু সে দিন সেই দাছুপন্থীসম্প্রদায়ভুক্ত ত্যাগী 
নিশ্চলদাসও নিরভীকভাবে তাহার “বিচারসাগর, গ্রন্থে 
ঘোষণা করিয়াছেন, 
“যো ব্রহ্মবিদূ ওই ব্রহ্ম তাকু বাণী বেদ। 
সংস্কাত ওঁর ভাবামে করত ভ্রমকি ছেদ” 
যিনি ব্রদ্মবিৎ, তিনিই ব্রহ্ম তাহার বাক্যই বেদ। 
ংস্কত অথবা দেশপ্রচলিত যে কোন ভাষায় তিনি বলুন 
না কেন, তাহাতেই লোকের অজ্ঞান দুর হয়। 
অতএব দ্বৈতবাদানুসারে ব্রহ্মকে উপলব্ধি করা এবং 
অদ্বৈতবাদমতে ব্রহ্মভাবাপন্ন হওয়াই বেদের সমুদয় 
উপদেশের লক্ষা, আর অন্য যে কিছু শিক্ষা বেদে আছে 
তাহা সেই লক্ষ্যে পৌছিবার সোপানমাত্র। আর ভগবান 
ভাষ্যকার শঙ্করাচাধ্যের এই মহিমা যে, তিনি নিজ- 


€১) মহাভারত, বনপব্ দেখ । 
্‌ ২৪ 


হিন্দুধর্মের সার্ববভৌমিকতা৷ 

প্রতিভাবলে ব্যাসের ভাবগুলি অদ্ভুত ভাবে বিবৃত 
করিয়াছেন । 

নিরপেক্ষ সত্যহিসাবে ব্রন্ষই একমাত্র সত্য 
আপেক্ষিক সত্য হিসাবে এই ব্রন্ষের বিভিন্ন প্রকাশের 
উপর প্রতিষ্ঠিত ভারতীয় বা  ভারতবহিভূর্ত প্রদেশস্থ 
সমুদায় সম্প্রদায়ই সতা। তবে কোন কোনটি অপর- 
গুলি অপেক্ষা শ্রেষ্ঠ, এই মাত্র। মনে কর, কোন ব্যক্তি 
বরাবর সূর্ধ্যাভিমুখে যাত্রা করিলেন। তাহার প্রতি 
পদবিক্ষেপে তিনি সূর্য্যের নৃতন নুতন দৃশ্য দেখিবেন । 
যতদিন না তিনি প্রকৃত সূর্য্ের নিকট পছছিতেছেন, 
ততদিন সূর্যের আকার, দৃশ্য ও বর্ণ প্রতিমুহূর্তে নূতন 
হইতে থাকিবে। প্রথমে সূর্যকে তিনি একটি বৃহৎ 
গোলকের হ্যায় দেখিয়াছিলেন । তার পর উহার আকৃতি 
ক্রমশঃ বাদ্ধত হইতেছিল। প্রকৃত সৃষ্য বাস্তবিক কখন 
তাহার প্রথমদৃষ্ট গোলকের মত বা তার পর পর দৃষ্ট 
সূর্্যসমূহের ন্যায় নহে। কিন্তু তথাপি ইহা কি সত্য নহে 
যে, সেই যাত্রী বরাবর সুধ্যই দেখিতেছিলেন, সুর্য্য- 
ব্যতীত অপর কিছু দেখেন নাই? এইরূপ, সমুদয় 
সন্প্রদায়ই সত্যঃ কোনটি .প্রকৃত সূর্যের নিকটতর, 
কোনটি বা দুরতর। সেই প্রকৃত সূর্য্ই আমাদের 
*“একমেবাদ্বিতীয়ম্‌ 1” | 

আর যখন এই সত্য নির্বিবশেষ ব্রন্মের উপদেষ্টা 
একমাত্র বেদ- অন্যান্য এশ্বরিক ধারণ ধাঁহারই ক্ষুব্র ও 
সীমাবদ্ধ দর্শনমাত্র, যখন পসর্ববলোকহিতৈবিণী শ্রুতি, 
সাধকের হাত ধরিয়া ধীরে ধীরে সেই নির্বিবশেষ ব্রন্ষে 
বাইবার সমুদয় সোপানগুলি দিয়া লইয়া যান, আর 
অস্যান্য ধর্ম যখন ইহাদের মধ্যে কোন একটি রুদ্ধগতি 
ও স্থিতিশীল সোপান মাত্র, তখন জগতের সমুদয় ধর্ম 
এই নামরহিত, সীমারহিত, নিত্য বৈদিক ধর্ষনের 
অন্তভূক্তি। 

শত শত জীবন ধরিয়া! চেষ্টা কর, অনন্তকাল ধরিয়া 
তোমার অন্তরের অন্তস্তল অনুসন্ধান করিয়া দেখ, 
তখাপি এমন কোন মহত ধন্দভাব আবিষ্কার করিতে 
পারিবে না, যাহা এই আধ্যাত্মিকতার অনন্ত খনির 
ভিতর পূর্ব হইতেই নিহিত নাই। 

তথাকথিত হিন্দু পৌত্তলিকতাসম্বন্ধে বক্তব্য এই, 
প্রথমে গিয়া দেখ, ইহা! কিরূপ ভিন্ন ভিন্ন আকার ধারণ 
করিতেছে ঠ প্রথমে জান গিয়া, উপাসকগণ কোথায় 
প্রথমে উপাসনা করেন, মন্দিরে, প্রতিমায় অথবা! 
দেহমদ্দিরে। 
প্রথমে, নিশ্চয় করিয়া জান, তাহারা কি করিতেছে 
--€ শতকর! নিরনববই জনের অধিক নিন্দুকই এ সম্বন্ধে 

সম্পূর্ণ অন্তত ) তখন উহা বেদাস্তদর্শনের আলোকে 
আপনিই ব্যাখ্যাত হইয়া বাইবে। 

তথাপি এ কশ্মাগুলি অবশ্য কর্তব্য নহে। বরং মমু 
খুলিয়া দেখ__উহা! প্রত্যেক বৃদ্ধকে চতুর্থাশ্রম গ্রহণ 
করিতে আদেশ করিতেছে, আর তাহারা উহা! গ্রহণ 
করুক বা না করুক, তাহাদিগকে সমুদয় কণ্ন অবশ্থাই 
ত্যাগ করিতে হইবে । 

সর্ববত্রই ইহা পুনঃ পুনঃ বল! হইয়াছে যে, এই সমুদয় 
কন্ম জ্ঞানে সমাপ্ত হয়_-জজ্কানে পরিসমাপ্যতে | (১) 

এই সকল কারণে, অন্যান্য দেশের অনেক ভদ্রলোক 
অপেক্ষা একজন হিন্দুকবকও অধিক খশ্মজ্ঞানসম্পন্ন। 
আমার বক্তৃতায় ইউরোপীয় দর্শন ও ধন্মের অনেক 
শব্দ ব্যবহারের জহ্য কোন বন্ধু সমালোচনাঁচ্ছলে 
অনুযোগ করিয়াছেন। সংস্কৃত শব্দ ব্যবহার করিতে 
পারিলে আমার পরম আনন্দ হইত। উহা অপেক্ষা 
কৃত সহজ হইত, কারণ সংস্কৃত ভাষাই ধন্্রভাব প্রকাশের 
একমাত্র সম্পূর্ণ উপযোগী। কিন্তু বন্ধুটি ভুলিয়া 
গিয়াছিলেন যে, পাশ্চাত্য নরনারীগণ আমার শ্রোতা 
ছিলেন, আর বদ্দিও কোন ভারতীয় শ্ীশ্চিয়ান মিশনারী 
বলিয়াছিলেন যে, হিন্দুরা তাহাদের সংস্কৃত গ্রন্থের অর্থ 
(১) গীতা, ৪র্থ অ, ৩৩ শ্লোক। 

ভুলিয়া গিয়াছে, মিশনরীগণই উহার অর্থ আবিষ্কার 
করিয়াছেন, তথাপি আমি সেই সমবেত বৃহ মিশনারী- 
মগুলীর মধ্যে একজনকে দেখিতে পাইলাম না যিনি 
সংস্কৃত ভাষার একটি পংক্তি পর্য্যন্ত বুঝেন, কিন্তু তাহাদের 
মধ্যে অনেকে বেদ, বেদান্ত ও হিন্দুধন্থ্ের যাবতীয় পবিত্র 
শান্্রসম্বন্ধে সমালোচনা করিয়া বড় বড় গবেষণাপূর্ণ প্রবন্ধ 
পাঠ করিয়াছিলেন । 


আমি কোন ধর্মের বিরোধী, এ কথা সত্য নহে। 
আমি ভারতীয় শ্রীশ্চিয়ান মিশনারীদের বিরোধী এ কথাও 
তন্রপ সতা নহে তবে আমি আমেরিকায় তাহাদের 
টাক! তুলিবার কতকগুলি উপায়ের প্রতিবাদ করি । 

বালকবালিকাঁর পাঠ্য পুস্তকে অস্কিত এ চিত্রগুলির 
অর্থকি? চিত্রে অঙ্কিত রহিয়াছে, হিন্দুমাতা তাহার 
সন্ভতানগণকে গঙ্গায় কুস্তীরের মুখে নিক্ষেপ করিতেছে । 
জননী কৃষ্ণকায়া, কিন্তু শিশু শেতাঙগরূপে অঙ্কিত ঃ 
ইহার উদ্দেশ্টা, শিশুগণের প্রতি অধিক সহানুভূতি 
আকর্ষণ ও অধিক টাদাসংগ্রহ। এ ছবিগুলির অর্থ কি? 
একজন পুরুষ তাহার ভ্ট্রীকে নিজ হস্তে একটি কাণ্ঠি্তস্তে 
বাঁধিয়া পুড়াইতেছে--উদ্দেশ্য সে ভূত হইয়া তাহার 
স্বামীর শত্রগণকে পীড়ন করিবে ? 

বড়বড় রথ রাশিরাশি মন্তুষ্যকে চাপিয়া মারিয়! 

ক 


এ... শ্িিট পন হত 
হিন্দুধর্মের সার্কবভৌমিকতা 4 
ফেলেতেছে__এ সকল ছবির অর্থ কি? সে দিন; আমা ১১ 
(আমেরিকায় ) ছেলেদের জন্য একখানি পুস্তক প্রকা- 
শিত হয়। তাহাতে একজন পাদরি ভদ্রলোক তাহার 
কলিকাতা দর্শনের বিবরণ বর্ণন করিয়াছেন। তিনি 
বলেন, তিনি কলিকাতার রাস্তায় একখানি রথ কতক- 
গুলি ধন্মোন্মত্ত ব্যক্তির উপর দিয়া চলিয়া যাইতে 
দেখিয়াছেন। 
মেমফিস নগরে আমি একজন পাদরী ভদ্রলোককে 
প্রচারালে বলিতে শুনিয়াছি, ভারতের প্রত্যেক 
পল্লীগ্রামে ক্ষুদ্র শিশুদের কঙ্কালপুর্ণ একটি করিয় পুদ্ষরিণী 
আছে। 
হিন্দুর! শ্রীষশিষ্তগণের কি করিয়াছেন যে প্রত্যেক 
খ্ীশ্চিয়ান বালকবালিকাঁকেই হিন্দুদিগকে দুষ্ট, হতভাগা 
ও পৃথিবীর মধ্যে ভয়ানক দানব বলিয়া ডাকিতে শিক্ষা 
দেওয়৷ হয়? 
বালকবালিকাদের রবিবাসরীয় বিষ্ভালয়ের শিক্ষার 
এক অংশই এই $-শ্রীশ্চিয়ান ব্যতীত অপর সকলকে, 
বিশেষতঃ হিন্দুকে দ্বণ। করিতে শিক্ষা দেওয়া, যাহাতে 
তাহারা শৈশবকাল হইতেই মিশনে তাহাদের পয়সা 
টাদা দিতে শিখে । 
সত্যের খাতিরে ন হইলেও অন্ততঃ তাহাদের সন্তান- 
৪) 

গণের নীতির খাতিরেও খ্রীশ্চিয়ান মিশনারীগণের আর 
এরূপ ভাবের প্রশ্রয় দেওয়া উচিত নয়। বাঁলক- 
বালিকাগণ যে বড় হইয়! অতি নির্দয় ও নিষ্ঠ'র নরনারীতে 
পরিণত হইবে তাহাতে আর আশ্চর্য কি? কোন প্রচারক 
যতই অনস্ত নরকের যন্ত্রণা এবং তথাকার জবলমান অগ্নি 
ও গন্ধাকের বর্ণনা! করিতে পারেন, গৌঁড়াদিগের মধ্যে 
তাহার ততই অধিক প্রতিপত্তি হয়। আমার কোন 
বন্ধুর একটি অল্লবয়স্কা দাসীকে “পুনরুণ্থান" সম্প্রদায়ের 
(১) ধর্মপ্রচার শ্রবণের ফলম্বরূপ, বাতুলালয়ে পাঠাইতে 
হইয়াছিল। তাহার পক্ষে জ্বলস্ত গন্ধক ও নরকাগ্নির 
মাত্রাটি কিছু অতিরিক্ত হইয়াছিল। 

আবার মাদ্রাজ হইতে প্রকাশিত, হিন্দুধর্মের বিরুদ্ধে 
লিখিত গ্রচ্থগুলি দেখ। যদি কোন হিন্দু খ্রীষউধর্ম্ের 
বিরুদ্ধে এরূপ এক পংক্তি লেখেন, তাহ। হইলে মিশনারী- 
গণ স্বর্গম্তা তোলপাড় করিয়া ফেলেন । 

স্বদেশবাঁসিগণ, আমি এই দেশে এক বৎসরের অধিক 
হইল রহিয়াছি। আমি ইহাদের সমাজের প্রায় সকল 
অংশই দেখিয়াছি। এখন উভয় দেশের তুলন1 করিয়া 
তোমাদিগকে বলিতেছি যে, মিশনারীরা জগতে আমা- 
0১.) ষে সম্প্রদায় খ্রীষ্টীয় ধর্মের প্রাচীন ভাব বলিয়া অন্ুদার 
মতদমূহের পুন:স্থাপনে প্রয়ামী । আমেরিকার খৃষ্টীয় সম্প্রদায়বিশেষ 

দিগকে যে দৈত্য বলিয়া পরিচয় দেন, আমরা তাহা নহি, 
আর তীহারাও নিজেদের দেবতা বলিয়া ঘোষণ। 
করিলেও প্ররুত পক্ষে তাহারা দেবতা নহেন। মিশনারী- 
গণ হিন্দুবিবাহপ্রণালীর দুর্ণীতি, শিশুহত্যা ও অন্যান্য 
দোঁষের কথা যত কম বলেন, ততই ভাল । এমন অনেক 
দেশ থাকিতে পারে, ষথাকার বাস্তবিক চিত্রের সমক্ষে 
মিশনারীগণের অঙ্কিত হিন্দ্ুসমাজের সমুদয় কাল্লনিক 
চিত্র নিশপ্রভ হইয়া যাইবে। কিন্তু বেতনভুক্‌ নিন্দুক 
হওয়া আমার জীবনের লক্ষ্য নহে। হিন্দুসমাজ সম্পূর্ণ 
নির্দোষ, এ দাবী আর কেহ করে করুক আমি ত কখন 
করিব না। এই সমাজের যে সকল ক্রটি অথবা ..শত 
শত শতাব্দীব্যাপী ছুর্বিবপাকবশে ইহাতে যে সকল দোষ 
জন্মিয়াছে, তাহার সম্বন্ধে আর কেহই আমা আপেক্ষা 
অধিক জ্ঞাত নন। বৈদেশিক বন্ধুগণ, যদি তোমরা 
যথার্থ সহানুভূতির সঙ্গে সাহায্য করিতে আইস, বিনাশ 
তোমাদের যদি উদ্দেশ্য না হয়, তবে তোমাদের উদ্দেশ্য 
সিদ্ধ হউক, ভগবানের নিকট এই প্রার্থন।। 

কিন্তু যদি এই অবসন্ন পতিত জাতির মব্তকে 
অনবরত, সময়ে অসময়ে ক্রমাগত গালিবষণ করিয়া 
স্বজাতির নৈতিক শ্রেষ্ঠতা দেখান তোমাদের উদ্দেশ্য 
হয়, তবে আমি স্পষ্টই বলিতে পারি, যদি একটু হ্যায়- 
| ৩১ 

পরতার সহিত এই তুলনা করা হয়, তবে হিন্দুগণ, 
নীতিপরায়ণ জাতি হিসাবে জগতের অন্যান্য জাতি হইতে 
অনেক শ্রেষ্ঠ আসন পাইবেন। 

ভারতে ধন্মকে কখন ক্ষুদ্র গপ্ডির ভিতর আবদ্ধ 
করিয়া রাখা হয় নাই। কোন ব্যক্তিকেই তাহার ইফট- 
দেবতা, সম্প্রদায় বা আচার্য মনোনয়নে বাধা দেওয়া 
হয় নাই ॥ সুতরাং ধন্মের এখানে যেরূপ উন্নতি হইয়াছিল, 
অগ্য কোথাও সেরূপ হইতে পায় নাই। .. 

অপর দ্রিকে আবার, ধর্্ের ভিতর এই নানাভাব 
বিকাশের জন্য একটি স্থিরবিন্দুর আবশ্বক হইল-- 
সমাজ এই অচল বিন্দুরূপে গুহীত হইল। ইহার 
ফলে সমাজ কঠোরশীসনেপুর্ণ ও একদূপ অচল 
হইয়। দড়াইল। কারণ, স্বাধীনতাই উন্নতির একমাত্র 
সহায়। 

পাশ্চাত্য প্রদেশে কিন্তু সমাজ ছিল বিভিন্নভাব 
বিকাশের ক্ষেত্র এবং স্থির বিন্দু ছিল ধন্দ্ম। প্রতিষ্ঠিত 
চার্চের সহিত একমত, ইউরোপীয় ধন্মের মূলমন্ত্র--এমন 
কি, এখনও তাহাই আছে আর যদি কোন সম্প্রদায় 
প্রচলিত মত হইতে কিছু স্বতন্ত্র্ূপ হইতে যায়, তাহা 
হইলেই তাহাকে শোঁণিতসাগরের মধ্য দিয়া অতি কষ্ট 
হাটিয়া তবে একটু স্থবিধা লাভ করিতে হয়। ইহার 

ফল হইয়াছে একটি মহণ্ড সমাজসংহতি, কিন্তু তাহাতে 
যে ধন্্ম প্রচলিত, তাহা স্থুলতম জড়বাদের উপর কখনও 
উঠে নাই। 

আজ পাশ্চাত্য দেশ আপনার অভাব বুঝিতেছে। 
এখন উন্নত পাশ্চাত্য ঈশ্বরতত্বান্বেষগণের মুলমন্ত্ 
হইয়াছে-_-“মানুষের যথার্থ ম্বরূপ ও আআ] ।” সংস্কত- 
দর্শন অধ্যয়নকারী মাত্রেই জানেন, এ হাওয়া কোথ। 
হইতে বহিতেছে, কিন্তু তাহাতে কিছুই আসিয়! যায় 
না যতক্ষণ ইহা নুতন জীবন সঞ্চার করিতেছে । 

ভারতে আবার নুতন নুতন অবস্থার সংঘর্ষে সমীজ- 
সংহতির নবগঠন বিশেষ আবশ্যক হইতেছে । বিগত 
শতাব্দীর তিন-চতুর্ধাংশ ধরিয়া ভারত সমাজসংক্কীরসভা 
ও সমাজসংস্কারকে পুর্ণ হইয়াছে। কিন্তু হায়! ইহার 
মধ্যে সকলগুলিই বিফল হইয়াছে । ইহীরা সমাজ- 
সংস্কারের রহস্য জানিতেন না। ইহারা প্রকৃত শিখিবার 
জিনিষ শিখেন নাই। ব্যস্ততাবশতঃ তাহারা আমাদের 
সমাজের যত দোষ, সব ধন্মের ঘাড়ে চাপাইয়াছেন। 
প্রবাদবাক্যে যেমন' আছে, 'মশ মান্তে গালে চড়” 
তেমনি তাহারা সমাজের দোষ সংশোধন করিতে 
গিয়া সমাজকেই একেবারে ধ্বংস করিবার যোগাড় 
করিয়াছিলেন । কিন্তু সৌভাগাক্রমে এ ক্ষেত্রে তাহারা 

অটল অচল গাত্রে আঘাত করিয়াছিলেন, শেষে উহার 
প্রতিঘাতবলে নিজেরাই ধ্বংসপ্রাপ্ত হইলেন। যে সকল 
মহামন! নিঃস্বার্থ পুরুষ এইরূপ বিপথে চেষ্টায় অকৃতকার্ধ্য 
হইয়াছেন, সেই সকল ব্যক্তি ধন্য! আমাদের নিশ্চেষ্ট 
সমাজরূপ নিদ্রিত দৈত্যকে জাগরিত করিতে সংক্কা- 
রোম্মত্ততায় এই বৈছ্াতিক আঘাতের বিশেষ প্রয়োজন 
হইয়াছিল । | 

আমরা হইঁহাদিগকে আশীর্বচন প্রয়োগ করিয়া 
ইহাদের অভিজ্ঞতা দ্বারা লাভবান্‌ হই আইস। তীহার। 
ইহা শিক্ষী করেন নাই যে, ভিতর হইতে বিকাশ আরস্ত 
হইয়া! বাহিরে তাহার পরিণতি হয় $ তাহার। শিক্ষা করেন 
নাই, সমুদ্রয় ক্রমবিকাশ পূর্ববর্তী কৌন ক্রমসক্কৌচের 
পুনবিকাশ মাত্র। তাহারা জানিতেন না, বীজ উহার 
চতুঃপার্খস্থ ভূত হইতে উপাদান সংগ্রহ করে বটে, কিন্তু 
নিজের প্রকৃতি অনুষায়ী বৃক্ষ হইয়া থাকে । হিন্দুজাতি 
একেবারে ধ্বংস হইয়া নুতন জাতি যতদিন না 
তাহার স্থান অধিকার করিতেছে, ততদিন সমাজের 
এরূপ বিপ্লিবকর সংক্কীর সম্ভব নহে। যতই চেঙ্টী কর 
না কেন, ষতদিন না ভারতের অস্তিত্ব বিলুপ্ত হইতেছে, 
ততদিন ভারত কখন ইউরোপ হইতে পারে না। | 

ভারতের কি অস্তিত্ব বিলুপ্ত হইবে ? সেই ভারত, 


৩৪ 


হিন্দুধন্মের সার্ববভৌমিকতা 


যাহা সমুদয় মহত্ব, নীতি ও আধ্যাত্মিকতার প্রাচীন 
জননী, যে ভূমিতে সাধুগণ বিচরণ করিতেন, যে ভূমিতে 
ঈশ্বরপ্রতিম ব্যক্তিগণ এখনও বাস করিতেছেন ? সেই 
গ্রীসীয় সাধু ভায়োজিনিসের* লণ্টন লইয়া হে ভ্রাতৃগণ, 
এই বিস্তৃত জগতের প্রত্যেক নগর, গ্রাম, অরণ্য অন্বেষণ 
করিতে তোমার পশ্চা পশ্চাৎ যাইতে রাজি আছি, 
অপর স্থানে যদি এরূপ লোক পাও, ত দেখাও । এ 
প্রবাদ ঠিক যে, ফল দেখিয়! গাছ চেনা যায়। ভারতের 
প্রত্যেক আত্রবৃক্ষের তলে বসিয়া বৃক্ষ হুইতে পতিত 
ঝুড়ি ঝুড়ি কীট অপন্ধ আত্ম কুড়াও, ও তাহাদের 
প্রত্যেকটি সম্বন্ধে একশত করিয়া খুব গবেষণাপূর্ণ গ্রন্থ 
রচনা কর। তথাপি তুমি একটি আত্মসন্বন্ধেও সঠিক তন 
লিখিতে পারিবে না। একটি স্থপক, সরস, সুমি আজ 
পাড়িয়া তাহার বর্ণনা করিলেই বুবিব, তুমি আমের 
প্রকৃত গুণ বিদিত হইয়াছ ও তাহার প্রকৃত বর্ণনা 
করিয়াছ। | 

এই ভাবেই এই ঈশ্বরকল্প মানবগণই হিন্দুধন্্ী কি, 


* ডায়োজিনিস 'সিনিক সম্প্রদায়তুক্ত একজন মহাত্মা ছিলেন। 
ইহার বিশ্বাস ছিল, জগতে প্রকৃত সাধু ব্যক্তি অতি অল্প। এই 
ভাবটি প্রকাশ করিবার জন্য তিনি দিবাভাগে একটি লগ্ন 
জালাইয়া সহর ঘুরিয়া বেড়াইতেন। . 

তাহা প্রকাশ করেন। যে জাতিরূপ বৃক্ষ শত শত 
শতাব্দী ধরিয়া পুষ্ট ও বদ্ধিত, যাহা৷ সহত্র বর্ষ ধরিয়া 
ঝঞ্ধাবাত সহ করিয়াও অনন্ত তারুণ্যের অক্ষয় তেজে 
এখনও গৌরবান্থিত হুইয়া দণ্ডায়মান রহিয়াছে, ইহাদের 
জীবন দেখিলেই তাহা স্বরূপ, শক্তি ও গুটনিহিত 
তেজের বিষয় জানা যায়। 

ভারতের কি বিনাশ হইবে ? তাহা হইলে জগৎ 
হইতে সমুদয় আধ্যাত্মিকতা চলিয়া যাইবে ; চরিত্রের 
মহান্‌ আদর্শ সমুদয় নষ্ট হইবে, সমুদয় ধর্ম প্রতি মধুর 
সহানুভূতির ভাব বিনষ্ট হইবে, সমুদ্রয় ভাবুকতা৷ নষ্ট 
বইবে তাহার স্থলে কাম ও বিলাসিতারপ দেবদেবীর 
রাজত্ব হইবে॥ অর্থ হইবেন--তাহার পুরোহিত প্রতারণা, 
পাশববল ও প্রতিদ্বন্দিতা হইবে--তাহার পুজাপদ্ধতি 
আর মানবাত্ম! হইবেন, তাহার বলি। এরূপ কখন হইতে 
পারে না। কাধ্যশক্তি হইতে সহাশক্তি অনস্তগুণে শ্রেষ্ঠ 
স্বণাশক্তি হইতে প্রেমশক্তি অনন্তগুণে অধিক শক্তিমান । 
ধাহারা মনে করেন, হিন্দুধর্মের বর্তমান পুনরুণ্খান 
কেবল দেশহিতৈষিতাপ্রবৃত্তির একটি বিকাশমাত্র, 
তাহার৷ ভ্রান্ত । | | 

প্রথমতঃ, আমরা এই অপুর্ব ব্যাপার কিঃ তাহা! 
বুঝিবার চেষ্টা করি আইস । 

ইহা কি আশ্চর্য্য নহে যে, একদিকে যেমন আধুনিক 
বৈজ্ঞানিক গবেষণার প্রবল আক্রমণে পাশ্চাত্য স্বমতান্ধ 
ধ্মসমূহের প্রাচীন দুর্গসমুহ ধুলিসাৎ হইতেছে__ 
একদিকে যেমন বর্তমান বিজ্ঞানের হাতুড়ির চোটে 
বিশ্বাস অথব। চাচ্চসমিতির অধিকাংশের সম্মতিই যাহার 
মূল, সেই সকল ধন্মতরূপ ম্বপাত্রকে গু'ড়াইয়। ছাতু 
করিয়া ফেলিতেছে॥ একদিকে যেমন আততায়ী 
আধুনিক চিস্তার ক্রমবর্ধনশীল ্োতের সহিত আপনাকে 
মিলাইতে পাশ্চাত্য ধশ্মমতসকল কিংকর্তব্যবিমুট হইয়া 
পড়িতেছে £ একদিকে যেমন অপর সমুদয় ধর্মপুস্তকের 
মূলগ্রস্থগুলি হইতে আধুনিক চিন্তার ক্রমবদ্ধনশীল 
তাড়নায়, ষথাসম্ভব বিস্তৃত ও উদার অর্থ বাহির করিতে 
হইয়াছে, আর তাহাদের অধিকাংশই এ চাপে ভগ্ন হইয়া 
অপ্রয়োজনীয় দ্রব্যের ভাগারে রক্ষিত হইয়াছে $ 
একদিকে যেমন অধিকাংশ পাশ্চাত্য চিন্তাশীল ব্যক্তি 
চার্চের সঙ্গে সমুদয় সংশ্রব পরিত্যাগ করিয়া অশাস্তিসাগরে 
ভাসিতেছেন ; অপর দিকে তেমনি যে সকল ধন্ম সেই 
বেদরূপ. জ্ঞানের 'মুলপ্রশ্বন হইতে প্রাণপ্রদ জল পান 
করিয়াছে অর্থাৎ হিন্দুধন্্ী ও বৌদ্ধধন্মেরর কেবল 
পুনরুথান হইতেছে ? | 

অশান্ত পাশ্চাত্য নাস্তিক বা অজ্ঞেয়বাদী কেবল 

গীতা বা ধর্মপদেই (১) স্বীয় আশ্রয় পাইয়! 
থাকেন। 

অদৃষ্টচক্র ঘুরিয়া গিয়াছে । আর যে হিন্দু নৈরাশ্া 
শ্রুপরিপ্লুতনেত্রে নিজ বাসভবনকে আততায়িপ্রদত্ত 
অগ্নিতে বেষ্টিত দেখিতেছিলেন, তিনি এক্ষণে বর্তমান 
চিন্তার প্রথর আলোকে ধুম অপসারিত হইবার পর 
দেখিতেছেন, তাহার গৃহই একমাত্র নিজ বলে দণ্ডায়মান 
রহিয়াছে আর অপরগুলি সব হয় ধ্বংস হইয়াছে, নয় 
হিন্দু আদর্শ অনুযায়ী পুনর্গঠিত হইতেছে । তিনি 
এক্ষণে তাহার অশ্রুমোচন করিয়াছেন আর দেখিতে 
পাইয়াছেন, যে কুঠার সেই “উদ্ধীমূল অঞ্চশাখ অশ্বথের” 
(২) মূলদেশ কাটিতে চেফ্টী করিয়াছিল, তাহাতে 
বাস্তবিক অন্ত্রচিকিৎসকের ছুরীর কাধ্য করিয়াছে। 

তিনি দেখিতেছেন, তাহার ধন্মরক্ষা করিবার জদ্য 
তাহার শাঙ্গের বিকৃত অর্থ অথবা! অন্য কোনরূপ 
কপটতা৷ করিবার আবশ্যকতা নাই। শুধু তাহাই নহে, 
তিনি তীহার শান্্রের নিন্নাগুলিকে নিম্মই বলিতে 


(১) বৌদ্ধদের শ্রেষ্ঠ নীতিশান্ । 

(২) কঠোঁপনিষদ . ও গীতা হইতে ০৪৪ এই 
সংসাররূপ অশ্বখবৃক্ষের মূল উর্ধে (ব্রহ্ম ) আর নিয়ে শাখা প্রশীখ। 
গিয়াছে । এখানে হিন্দুধর্মকে বুঝাইতেছে। 

পারেন”, কারণ, তাহা অরুন্ধতীদর্শন্গ্যায়মতে (১) 
নিন্মাধিকারিগণের জন্য বিহিত। সেই প্রাচীন খাধি- 
গণকে ধন্যবাদ, যাহার] এরপ সর্বব্যাপী, সদাবিস্তারশীল 
ধন্মপ্রণালী আবিষ্কার করিয়াছেন» যাহা! জড়রাজ্যে 
যাহা! কিছু আবিষ্কৃত হইয়াছে ও যাহা কিছু হুইবে, সবই 
সাদরে গ্রহণ করিতে পারেন। তিনি সেইগুলিকে নৃতন 
ভাবে বুঝিতে শিখিয়াছেন এবং আবিষ্ষার করিয়াছেন 
যে, যে সকল আবিক্ষিয়। প্রত্যেক সীমাবদ্ধ ক্ষুদ্র ধম 
সম্প্রদায়ের পক্ষে এত ক্ষতিকর হইয়াছে, তাহা তাহার 
পুর্ববপুরুষগণের ধ্যানলব্ধ তুরীয় ভূমি হইতে আবিষ্কৃত 
সত্যসমূহের-_বুদ্ধি ও ইন্দ্রিয়জ্ঞানের ভূমিতে পুনরাবিষ্কার 
মাত্র । 

এই কারণেই তাহার কিছুই ত্যাগ করিবার আবশ্যক 
নাই অথবা অন্য কোন স্থলে অন্য কিছু খু'জিবার 
জগ্য তাহার যাইবার কোন প্রয়োজন নাই। যে অনন্ত 
ভাণ্ডার তিনি উত্তরাধিকারসূত্রে প্রাপ্ত হইয়াছেন, তাহা 

(১) অরুন্ধতী অতি ক্ষুন্্র নক্ষত্রবিশেষ। কাহাঁকেও এই 
নক্ষত্র দেখাইতে হইলে প্রথমে উহার নিকটবর্তী বৃহৎ কোন 
নক্ষত্রকে দেখাইয়া তাহাতে চক্ষু স্থির হইলে তবে অরুন্ধতী দৃষ্টিগোচর 
হয়। সেইরূপ ধর্মের হুল্প্রভাব বুঝিতে হইলে প্রথমে স্থুলভাবের 
সাঁহাধ্য লইতে হয়। 

হইতে কিয়দংশ লইয়া নিজ কাঁজে লাগাইলেই তাহার 
পক্ষে যথেষ্ট হইবে। তাহা তিনি করিতে আরম্ত 
করিয়াছেন, ক্রমশঃ আরে! করিবেন । ইহাই কি বাস্ত- 
বিক এই পুনরুথানের কারণ নহে? 

বঙ্গীয় যুবকগণ, তোমাদিগকে আমি বিশেষ করিয়া 
আহ্বান করিয়া বলিতেছি,__ 

ভ্রাতুগণ ! লজ্জার বিষয় হইলেও ইহা আমরা জানি 
যে, বৈদেশিকগণ যে সকল প্রকৃত দোষের জঙ্য হিন্দু- 
জাতিকে নিন্দা করেন, তাহার কারণ আমরা । আমরাই 
ভারতের অন্যান্য জাতির মস্তকে অনেক অনুচিত গালি 
বর্ষণের কারণ। কিন্তু ঈশ্বরকে ধচ্যবাঁদ, আমরা ইহা? 
সম্পূর্ণ জানিতে পারিয়াছি আর তাহার আশীর্ববাদে আমরা 
শুধু আপনাদিগকেই শুদ্ধ করিব, তাহা নহে, সমুদয় 
ভারতকেই সনাতন ধন্ঝ প্রচারিত আদর্শান্ুসারে জীবন 
গঠন করিতে সাহাধা করিতে পারিব। প্রথমে আইস, 
প্রকৃতি ক্রীতদাসের কপালে সদাই যে ঈর্য্যারপ তিলক 
অন্ধিত 'করেন, তাহা মোচন করি। কাহারও প্রতি 
ঈর্যান্িত হইও না। সকল শুভকন্ম্ীনুষ্ঠায়ীকেই সাহায্য 
করিতে সর্ব প্রস্তুত থাঁক। ত্রিলোকের প্রত্যেক 
জীবের উদ্দেশে শুভেচ্ছ] প্রেরণ কর। 

আমাদের ধর্মের এক কেন্দ্রীভূত সত্য-_যাহা হি, 

বৌদ্ধ, জৈন সকলেরই সাধারণ উত্তরাধিকার সূত্রে প্রাপ্য, 
তাহার উপর দণ্ডায়মান হই আইস | সেই কেন্দ্রীভূত 
সত্য এই মানবাত্মা, অজ, অবিনাশী, সর্বব্যাপী, অনন্ত 
মানবাত্মা, ধাহার মহিমা হ্বয়ং বেদ প্রকাশ করিতে অক্ষম, 
হার মহিমার সমক্ষে অনন্ত সুধ্য চন্দ্র তারকা ও 
নীহারময় নক্ষত্রপুঞ্জী বিন্দুতুল্য। প্রত্যেক নরনারী, শুধু 
তাহাই নহে উচ্চতম দেব হইতে তোমাদের পদতলম্থ এ 
কীট পধ্যন্ত সকলেই এ আত্মী, হয় উন্নত, নয় অবনত। 
প্রভেদ--প্রকারগত নহে, পরিমাঁণগত | | 

আত্মার এই অনন্ত শক্তি, জড়ের উপর প্রয়োগ 
করিলে ভৌতিক উন্নতি হয়, চিন্তার উপর প্রয়োগ 
করিলে মনীষার বিকাশ এবং আপনার উপর প্রয়োগ 
করিলে মানুষকে ঈশ্বর করিয়া তুলে । 

প্রথম আমর! ব্রহ্মত্ব লাভ করি আইস, পরে অপরকে 
্রন্ম হইতে সাহায্য করিব। “আপনি সিদ্ধ হইয়া অপরকে 
সিদ্ধ হইতে সহায়তা কর, ইহাই আমাদের মূলমন্ত্র 
হউক। মানুষকে পাপী বলিও না। তাহাকে বল, তুমি 
ব্র্ধ।. যদিও শয়তান কেহ থাকে, তথাপি আমাদের 
্রহ্ধকেই স্মরণ করা কর্তব্য-_শয়তানকে নে। 

যদ্দি গৃহ অন্ধকার থাকে, তবে সর্বদা “অন্ধকার, 
'অন্ধকার” বলিয়া ছুঃখ প্রকাশ করিলে অন্ধকার দুর হইবে 

৪১ 


হিন্দুধর্মের নবজাগরণ 

না। আলো লইয়া আইস। জানিয়া রাখ যাহা কিছু 
অভাবাত্মক, যাহা কিছু পূর্বববন্তী ভাগগুলিকে ভাঙগিয়া 
ফেলিতেই নিযুক্ত, যাহা কিছু কেবল দোবদর্শনাত্মক, তাহা! 
চলিয়া যাইবেই যাইবে; যাহা কিছু ভাবাত্মক, যাহ! 
কিছু গড়িতে চেষ্টী করে, যাহা! কোন একটি সত্য স্থাপন 
করে, তাহাই অবিনাশী তাহাই চিরকাল থাকিবে । এস 
আমরা বলিতে থাকি, “আমরা সতস্বরূপ, ব্রহ্ম সতস্বরূপ, 
আর আমরাই ব্রক্ম, শিবোহহং শিবোহুহং+এই বলিয়া 
অগ্রসর হইয়া যাই, চল। জড় আমাদের লক্ষ্য নহে, 
চৈতন্য | যে কোন বস্তর নামরূপ আছে, তাহাই 
নামকধপহীন সত্তার অধীন। শ্রুতি বলেন, ইহাই সনাতন 
সত্য । আলোক লইয়া আইস, অন্ধকার আপনি চলিয়া 
যাইবে । বেদাস্তকেশরী গর্জন করুক, শৃগালগণ 
তাহাদের গর্ভে পলায়ন করিবে । ভাব চারিদিকে 
 ছড়াইতে থাঁক $ ফল যাহা! হইবার, হউক | বিভিন্ন 
_ বাসায়নিক পদার্থ একত্রে রাখিয়া! দাও ; উহাদের মিশ্রুণ 
আপনা আপনিই হইবে । আত্মার শক্তির বিকাশ কর ॥ 
উহার শক্তি ভারতের সর্বত্র ছড়াইয়া' দাও ; যাহা কিছু 
প্রয়োজন, তাহা আপন! আপনিই আসিবে । 

তোমার আভ্যন্তরিক ব্রন্মভাব পরিস্ফুট কর, সমুদ্রয়ই 
উহার চারিদিকে সামগ্রস্তভাবৈ বিহ্যস্ত হইবে। বেদে 

বর্ণিত ইন্দ্রবিরোচনসংবাদ € ১) স্মরণ কর। উভয়েই 
তাহাদের ত্রহ্গত্বসন্বন্ধে উপদেশ পাইলেন। কিন্তু অন্থুর 
বিরোচন নিজের দেহকেই ব্রহ্ম বলিয়৷ স্থির করিলেন, 
কিন্তু ইন্দ্র নিজেকে দেবতা বলিয়৷ বুঝিতে পারিলেন, 
বাস্তবিক আত্মাকেই ব্রহ্ম বলা হইয়াছে । তোমরা 
সেই ইন্দ্রের সন্তান ঃ তোমরা সেই দেবগণের বংশধর । 
জড় কখন তোমাদের ঈশ্বর হইতে পারে না, দেহ কখন 
তোমাদের ঈশ্বর হইতে পারে না। 

ভারত আবার উঠিবে, কিন্তু জড়ের শক্তিতে নহে, 
চৈতম্যের শক্তিতে, বিনাশের বিজয়পতাকা লইয়! নহে, 
শান্তি ও প্রেমের পতাক। লইয়া সন্ন্যাসীর বেশসহায়ে। 
অর্থের শক্তিতে নহে ভিক্ষাপাত্রের শক্তিতে । বলিও 
না, তোমরা দুর্বল ঃ বাস্তবিক, সেই আত্মা সর্ববশক্তি- 
মান। রামকুষ্ণের শ্রীচরণের দেবস্পর্শে যে এ কয়েকটি 
মুস্তিমেয় যুবকদলের অভ্যুদয় হইয়াছে, তাহাদের দিকে 
দৃষ্টিপাত কর। তাহারা আসাম হুইতে সিন্ধু ও হিমালয় 
হইতে কুমারিক1 পর্যন্ত তাহার উপদেশাম্বত প্রচার 
করিয়াছেন । ভীহারা পদব্রজে ২০,০০০ ফুট উ্ধবর্তী 
ভেদ করিয়াছেন। তীহার! চীরধারী হইয়া দ্বারে দ্বারে 
(১) ছান্দোগ্যোপনিষদেঁর শেষাংশ দেখ । 

ভিক্ষা করিয়াছেন। কত অত্যাচার তাহাদের উপর 
দিয়া গিয়াছে__এমন কি, তাহারা পুলিস দ্বারা অনুস্যত 
হইয়া কারাগারে নিক্ষিপ্ত হইয়াছেন, অবশেষে যখন 
গভর্ণমেন্ট তীহাদের নির্দোধিতার বিষয়ে বিশেষরূপ 
প্রমাণ পাইয়াছেন, তখন তীহার। মুক্তি লাভ করিয়াছেন । 

এক্ষণে তাহারা! বিংশতি জন মাত্র। কালই যেন 
এই সংখ্যা দ্বিসহত্রে পরিণত হয়। হে বঙ্গীয় যুবকবুন্দ 
তোমাদের দেশের জন্য ইহা! প্রয়োজন, সমুদয় জগতের 
জন্য ইহা প্রয়োজন। তোমাদের আভ্যন্তরীণ ব্রহ্মশক্তি 
জাগরিত কর$ উহা! তোমাদিগকে ক্ষুধাতৃষ্তা শীত উষ্ণ 
সমুদয় সহা করিতে সমর্থ করিবে। বিলাসপুর্ণ গৃহে 
বসিয়া, সর্বপ্রকার স্ুখসস্তোগে পরিবেষ্টিত থাকিয়া 
একটু সখের ধর্ম করা অগ্যান্যাদেশের পক্ষে শোভা 
পাইতে পারে, কিন্তু ভারতের অস্থিমভ্জায় ইহা 
হইতে উচ্চতর ভাব 'জড়িত। সে সহজেই প্রতারণা 
ধরিয়া ফেলে। তোমাদিগকে ত্যাগ করিতে হইবে। 
মহত হও। স্থার্থত্যাগ ব্যতীত কোন মহৎ কার্ধ্যই 
সাধিত হইতে পারে না। পুরুষ স্বয়ং জগৎস্থষ্টি করিবার 
জন্য আপনার স্বার্থত্াগ করিলেন, আপনাকে বলি 
দিলেন। তোমরা সর্বপ্রকার আরাম, সুখম্বচ্ছন্দ, নাম 
বশ অথবা পদ, এমন কি, জীবন পধ্যস্ত বিসঙ্জন দিয় 

মানবরূপ শৃঙ্খলগঠিত এমন একটি সেতু নিম্মাণ কর, 
যাহার উপর দিয়া লক্ষ লক্ষ লোক এই জীবনসমুদ্র পার 
হইয়া যাইতে পারে। . 

সর্বপ্রকার মঙ্গলকর শক্তিকে একত্রীভূৃত কর। 
তুমি কোন্‌ পতাকার নিন্সে থাকিয়া যাত্রা করিতেছ, সে 
দিকে লক্ষ্য করিও না। তোমার পতাকা নীল, হরিৎ 
বা লোহিত, তাহা গ্রাহ্হ করিও না, কিন্তু সমুদয় রড 
মিশাইয়। প্রেমরূপ শ্বেতবর্ণের তীব্র জ্যোতির প্রকাশ 
কর। আমাদের আবশ্াক--কাধ্য করিয়৷ যাওয়া _ফল 
যাহা, তাহা আপনা আপনি হইবে। যদি কোন সামী- 
জিক নিয়ম তোমার ব্রহ্মত্বলাভের প্রতিকূল হয়, তাহ! 
আত্মার শক্তির সম্মুখে আর টিকিবে না। আমি ভবিষ্যৎ 
কি হইবে, তাহা দেখিতে পাইতেছি নাঃ দেখিবার জন্য 
আমার আগ্রহও নাই। কিন্তু আমি যেন দিব্চক্ষে 
দেখিতেছি যে, আমাদের সেই প্রাচীনা মাতা আবার 
জাগরিতা হইয়াছেন, পুর্ববাপেক্ষা অধিক মহামহিমান্বিতা 
হুইয়া পুনর্ববার নবযৌবনশালিনী হইয়া তীহার সিংহাসনে 
বসিয়াছেন। শান্তি ও আশীর্বাণী প্রয়োগ সহকারে 
তাহার নাম সমগ্র জগতে ঘোষণ। কর। 
| কন্ম ও প্রেমে চিরকাল তোমাদেরি 

বিবেকানন্দ । 

“যখনই ধন্মের প্রানি ও অধরন্ম্নের অভ্যর্থান হয়, 
তখনই আমি ধন্ম পুনঃ. স্থাপনের জন্য আবিসভূর্ত হই 1” 
হে মহারাজ, এ কথাগুলি পবিত্র গীতাশাস্ত্রে সেই সনাতন 
| বাক্য ঃ. এই বাক্য জগতে আধ্যাত্মিক শক্তি- 
পর্মীহের সনাতন উত্থান পতন নিয়মের মূলমন্তরন্বরূপ | 

এই সকল পরিবর্তন বার 'বার নুতন তালে, নূতন 
ছন্দে জগতে প্রকাশিত হইতেছে আর যদিও অন্যান্থয 
বে পরিবর্তনের হ্যায়, তাহাদের কাধ্যক্ষেত্রের মধ্যগত 

প্রত্যেক ক্ষুদ্রা ক্ষুদ্রতম বস্তুর উপর তাহারা প্রভাব 
বিস্তার করিতেছে, তথাপি অনুকু্ী স্থানেই তাহাদের 
কাধ্যকারিতা অধিক প্রকাশ পায়। 

সমষ্টিভাবে ষেমন জগতের আদিম অবস্থা ব্রিগুণের 
সাম্যভাব, (এই সাম্যভাবের চ্যুতি ও তাহা পুনঃ- 
প্রাপ্তির জন্য সমুদয় চেষ্টা লইয়াই এই প্রকৃতির বিকাশ 
বা ব্রহ্মাণ্ড ঃ যতদিন না এই সাম্যাবন্থা পুনরায় আসে, 
ততদিন এই ভাবেই চলিতে থাকে ) বাষ্টিভাবে তেমনি 


* রাজপুতানার অন্তর্গত খেতড়ির মহারাজের অভিনন্দনপত্রের 
উত্তর ( ১৮৯৫ )। ৃ 

আমাদের এই পুথিবীতে যতদিন মনুষ্যজাতি বর্তমান 
আকারে থাকিবে, ততদ্দিন এই বৈষম্য ও তাহার নিত্য 
সহচর এই সাম্যলাভের চেষ্টা ছুই পাশাপাশি বিরাজ 
করিবে । তাহাতে সমুদয় পুথিরীর ভিন্ন ভিন্ন জাতির 
ভিতর, জাতির উপরিভাগগুলির ভিতর ও এমন কি 
প্রত্যেক ব্যক্তিতে ব্যক্তিতে, প্রবল বিশেষত্ব থাকিবে, 
যাহাতে একটি হইতে আর একটি পুথকৃরূপে জানা 
যাইবে । 

অতএব নিরপেক্ষভাবে যেন তুলাদণ্ডে পরিমাণ 
করিয়া সকলকে সমান শক্তি প্রদত্ত হইলেও প্রত্যেক 
জাতিই যেন কোন বিশেষ প্রকার শক্তিসংগ্রহ ও 
বিতরণের উপযোগী এক একটি অদ্ভুত যন্ত্স্বরূপ আর সেই 
জাতির অগ্যান্ত অনেক শক্তি থাকিলেও সেই বিশেষ 
শক্তিটিই সেই জাতির বিশেষ লক্ষণরূপে উজ্জ্বলভাবে , 
প্রকাশ পায় । মনুষ্প্রকৃতির কোন বিশেষ ভাবের 
: বিশেষ বিকাশ ও উদ্দীপনা হইলে, তাহার প্রভাব অল্প. 
বিস্তর সকলেই অনুভব করিলেও যে জাতির উহা 
বিশেষ লক্ষণ এবং সাধারণতঃ যাহাকে কেন্দ্র করিয়াই 
উহা! উৎপন্ন হয়, তাহা সেই জাতির অন্তরের অস্তস্তল 
পর্যন্ত আলোড়িত করে । এই কারণেই ধন্মীজগতে কোন 
আন্দোলন উপস্থিত হইলে, তাহার ফলে ভারতে অবশ্যই 

নানাপ্রকার গুরুতর পরিবর্তন হইতে থাকিবে, যে 
ভারতরূপ কেন্দ্র হইতে বনুবিস্তৃত ধন্মতরঙ্গসমূহ বারম্বার 
উত্থিত হইয়াছে, কারণ, ধর্মভূমি বলিয়াই ভারতের 
বিশেষত্ব । 

প্রত্যেক ব্যক্তি তাহাকেই কেবল সত্য বলে, যাহা 
তাহার উদ্দেশ্যসিদ্ধির সহায়তা করে। সংসারিক 
ভাবাপন্ন ব্যক্তিগণের নিকট যাহা কিছুর বিনিময়ে টাক! 
হয়, তাহাই সত্যঃ যাহার বিনিময়ে টাকা হয় না, তাহা 
অসত্য । প্রভূত্ব যাহার আকাঙ্ক্ষা, যাহাতে সকলের 
উপর প্রভুত্ব করিবার বাসনা চরিতার্থ হয়, তাহার নিকট 
তাহাই সত্য, বাকি কিছুই নয়। এইরূপে যাহা কোন 
ব্যক্তির জীবনের বিশেষ প্রিয় আকাঙক্ষারূপ হৃদয়ধ্বনির 
প্রতিধ্বনি না করে, তাহাতে সে কিছুই দেখিভে পায় 
না। 

ষাহাদের একমাত্র লক্ষ্য জীবনের সমুদ্ধয় শক্তির 
বিনিময়ে কাঞ্চন, নাম বা অপর কোনন্ধপ ভোগস্থখের 
অর্জন, যাহাদের নিকট সমরসজ্জায় সভ্জিত সৈম্যদলের 
যুদ্ধযাত্রাই একমাত্র শক্তি বিকাশের লক্ষণ, যাহাদের 
নিকট ইন্দ্রিয়ন্্খই জীবনের -একমাত্র সখ তাহাদের 
নিকট ভার্ত সর্বদাই একট প্রকাণ্ড মরুর গ্যায় প্রতীয়- 
মান হইবে $ তাহারা যাহাকে জীবনের বিকাশ বলিয়া 

বিবেচনা করে, উহার এক বায়ুপ্রবাহই যেন. আহা ১8 
পক্ষে মৃত্যুস্বরূপ | রি 
কিন্তু ধাঁহাদের জীবনতৃষ্ণা ইন্দ্রিয়জগতের অতি দুরে 
অবস্থিত অমৃতনদরীর সলিলপাঁনে একেবারে মিটিয়া 
গিয়াছে, ধাহাদের আত্ম! সর্পের জীর্ণত্বক্মোচনের ম্যায় 
কাম, কাঞ্চন ও যশ:ংস্পৃহারূপ ত্রিবিধ বন্ধনকে দূরে 
ত্যাগ করিয়াছে, ধাহারা চিত্রস্থৈর্য্যের উন্নত শিখরে 
আরোহণ করিয়া তথা হইতে, ইন্দ্রিয়ন্ধনে আবদ্ধ 
ব্যক্তিগণ দ্বারা “ভোগ” নামে নির্দি মাকাল ফলের 
জন্য নীচজনোচিত কলহ, বিবাদ, দ্বেবহিংসার প্রতি 
প্রীতি ও প্রসন্নতার দৃষ্টি নিক্ষেপ করেন, ধাঁহাদের সঞ্চিত- 
পুর্ব সতকন্মের ফলে চক্ষু হইতে অজ্ঞানের আবরণ 
খসিয়া পড়িয়াছে, এবং তাহাদিগকে অসার নামরূপ 
'ভেদ করিয়া প্রকৃত সত্য দর্শনে সমর্থ করিয়াছে, তীহারা 
যেখানেই থাকুন না কেন, আধ্যাত্মিকতার জননী ও 
অনস্তখনি স্বরূপ ভারতবর্ষ তাহাদের নিকট ভিন্নাকারে__ 
মহিমময় উচ্জ্বলতর ভাবে-_প্রতীত হয়, ছায়াবাজী- 
প্রায় জগতে ফিনি একমাত্র প্রকৃত সত্তা, তাহার 
অনুসন্ধানপরায়ণ প্রত্যেক ব্যক্তির নিকট উহা আশার 
আলোকর্ধপে প্রতীত হয়। | 
অধিকাংশ মানবই তখনই শক্তিকে শক্তি বলিয়! 

বুঝিতে পারে, যখন উহ! তাহাদের অনুভবের উপযোগী 
হইয়া স্থল আকারে তাহাদের সম্মুখে প্রকাশ পায়। 
তাহাদের নিকট প্রবল সমরোৎতসাহ লুণ্ঈনাদিই, খুব 
স্পফ্তঃ প্রতাক্ষ শক্তির বিকাশ বলিয়া প্রতীত হয় £ আর 
যাহা কিছু ঝড়ের মত আসিয়া সম্মুখে যাহা কিছু পায় 
তাহাকেই উল্টিয়। পাল্টিয়া দেখ না, তাহাই তাহাদের 
দৃষ্টিতে মৃত্যুস্বরূপ। সুতরাং শত শত শতাব্দী ধরিয়া 
কোনরূপ বাধ! দিবার চেষটীশৃন্য হইয়া বিদেশী বিজেতৃ- 
গণের পদতলে পতিত, একতাহীন, স্বদেশহিতৈষণ! 
লেশশৃগ্য ভারতবর্ষ তাহাদের নিকট গলিত অস্থিপূর্ণ ভূমি 
বলিয়া, প্রাণহীন পচনশীল পদার্থরাশি বলিয়া! প্রতীত, 
হইবে । | 

কথিত হয় যে, যোগ্যতমই কেবল জীবনসংগ্রামে 
জয়ী হইয়া থাকে । তবে সাধারণ ধারণানুসারে যে 
জাতি সর্ববজাতির মধ্যে অযোগ্যতম, সে জাতি দারুণ 
জাতীয় দুর্ভাগ্যচক্রে নিম্পেষিত হইলেও কেন তাহার 
বিনাশের কিছুমাত্র চিহ্ন দেখা যাইতেছে না? তথা 
কথিত বীর্যযশালী ও কর্ম্পরায়ণ জাতিসমুহের শক্তি 
যেমন একদিকে প্রতিদিন কমিয়া আিতেছে, তেমনি 
এদিকে ছুর্নীতিপরারণ (1) হিন্দুর সর্ববাপেক্ষা অধিক 
শক্তির বিকাশ হইতেছে, ইহা! কিরূপে হয় ? ধাহার! 

এক মুহুর্তের মধ্যে জগৎকে শৌণিতসাগরে প্লাবিত 
করিয়া দিতে পারেন, তাহার! খুব প্রশংসা পাইবার যোগ্য 
বটেন, ষাহারা জগতের কয়েক লক্ষ লোককে সুখে 
স্বচ্ছন্দে রাখিবার জন্য পৃথিবীর অদ্ধেক লোককে শুকা- 
ইয়! মারিতে পারেন, তাহাদেরও মহ গৌরব প্রাপ্য 
বটে কিন্তু ধাহার অপর কাহারও অন্ন না কাড়িয়। লইয়াই 
শত শত লক্ষ লোককে শান্তি ও স্ুখস্বচ্ছন্দে রাখিতে 
পারেন, তাহারা কি কোনরূপ সম্মান পাঁইবার যোগ্য 
নহেন ? শত শত শতাব্দী ধরিয়া অপরের উপর 
বিন্দুমাত্র অত্যাচার না করিয়া লক্ষ লক্ষ লোকের অদৃষ্ট- 
চক্রকে পরিচালন! করাতে কি কোনরূপ শক্তির বিকাশ 
লক্ষিত হইতেছে না ? 

সকল প্রাচীন জাতির পুরাণেই বীরগণের উপাখ্যানে 
দেখা যায়,_তীহাদের প্রাণ তাহাদের শরীরের কোন 
বিশেষ ক্ষুদ্র অংশে আবদ্ধ ছিল | ষতদিন উহার উপর, 
হাত পড়ে নাই, ততদিন তাহারা অজেয় ছিলেন । 
এইরূপ বোধ হয়, ষেন প্রত্যেক জাতিরই এইরূপ বিশেষ 
বিশেষ স্থানে জীবনীশক্তি সঞ্চিত আছে ; তাহাতে হাত 
না পড়িলে কোন ছুঃখবিপদেই সেই জাতিকে নাশ 
করিতে পারে না। | 

ধর্মাই ভারতের এই জীবনীশক্তি। যতদিন না হিন্দু 

জাতি তাহার পূর্ববপুরুষগণের নিকট উত্তরাধিকার 
সূত্রে প্রাপ্ত জ্ঞান বিল্যৃত হইতেছে, ততদিন জগতে 
এমন কোন শক্তি নাই, যাহা উহাকে ধ্বংস করিতে 
পরে। 

যে ব্যক্তিষ্সর্ববদাই স্বজাতির অতীত কার্যকলাপের 
অলোচনা করে, আজকাল সকলেই তাহাকে নিন্দা 
করিয়া থাকেন। তীহারা বলেন, এইরূপ ক্রমাগত 
অতীতের আলোচনাতেই হিন্দুজাতির নানারূপ ছুঃখ- 
দুর্বিবপাক ঘটিয়াছে। কিন্তু আমার বোধ হয়, ইহার 
বিপরীতটিই সত্য যতদিন হিন্দুজাতি তাহার. অতীতের 
গৌরব, অতীতের ইতিহাস ভুলিয়া ছিল, তত দিন উহা 
সংজ্ঞ্ঞাহীন অবস্থায় পড়িযাছিল। যতই অতীতের 
আলোচনা হইতেছে, ততই চারিদিকে পুনরুজ্জীবনের 
লক্ষণ দেখ! যাইতেছে । ভবিষ্যৎকে এই অতীতের ছ্াঁচে 
ঢালিতে হইবে, অতীতই ভবিষ্যৎ হইবে । 

এতএব হিন্দুগণ যতই তাহাদের অতীত ইতিহাসের 
আলোচনা করিবেন, তাহাদের ভবিষ্যৎ ততই উজ্ছ্বলতর 
হইবে আর যে কেহু এই অতীতকে প্রত্যেক ব্যক্তির 
আয়ত্ত করিবার চেষ্টা করিতেছেন, তিনিই স্বজাতির 
পরম হিতকারী। আমাদের পূর্ববপুরুষগণের আচার ও 
নিয়মগুলি মন্দ ছিল বলিয়া ভারতের অবনতি হয় নাই 

কিন্তু এই অবনতি হুইবার কারণ এই যে, এগুলির যেরূপ 
ম্যায়তঃ পরিণাম হওয়া উচিত ছিল, তাহা হইতে দেওয়া 
হয় নাই। 

ভারতেতিহাসের প্রত্যেক বিচারশীল পাঠকই জানেন, 
ভারতের সামাজিক বিধানগুলি যুগে যুগে পরিবস্তিত 
হইয়াছে। 

প্রথম হইতেই এই নিয়মগুলি কালে ধীরে ধীরে 
ক্রমাভিব্যঞ্জমান এক বিরাট উদ্দেশ্যের তদানীন্তন সমাজে 
প্রতিফলনের চেষ্টাম্বরূপ ছিল। প্রাচীন ভারতের 
ধাবিগণ এত দুরদর্শী ছিলেন যে, জগৎকে তাহাদের 
জ্ঞানের মহত্ব বুঝিতে এখনও অনেক শতাব্দী অপেক্ষ] 
করিতে হইবে । আর তাহাদের বংশধরগণের, এই 
মহান্‌ উদ্দেশ্টের পূর্ণভাব ধারণার অক্ষমতাই ভারতের 
অবনতির একমাত্র কারণ। 

প্রাচীন ভারত শত শত শতাব্দী ধরিয়া তাহার সর্বব- 
প্রধান ব্রাহ্গণ ও ক্ষত্রিয় ছুই জাতির- উচ্চাভিলাষপূর্ণ 
অভিসন্ধি সাধনের যুদ্ধক্ষেত্র ছিল! | 

একদিকে ব্রাঙ্ণগণ, সাধারণ প্রজাগণের উপর 
ক্ত্রিয়গণের অবৈধ সামাজিক অত্যাচার নিবারণে বন্ধ 
পরিকর ছিলেন-_এই প্রজাগণকে ক্ষত্রিয়গণ আপনাদের 
ধন্দসঙ্গত খাগ্রূপে নির্দেশ করিতেন। অপর দিকে, 

ক্ষত্রিয়গণই ভারতে একমাত্র শক্তিসম্পন্ন জাতি ছিলেন, 
ষাহারা ব্রাক্ষণগণের আধ্যাত্মিক অত্যাচার ও লোক- 
গণকে বন্ধন করিবার জন্য তাহারা যে ব্রমবদ্ধমান 
নুতন নূতন ক্রিয়াকাণ্ড প্রবেশ করাইতেছিলেন, তাহার 
বিরুদ্ধে চেষ্টা করিয়া কিয়ুপরিমাণে কৃতকার্ধ্য হইয়া- 
ছিলেন। ৃ 

উভয় জাতির এই সংঘর্ষ অতি প্রাচীন কাল হইতেই 
আরম্ত হইয়াছিল। সমুদয় শ্রতির ভিতরেই ইহা! অতি 
সুস্পষ্টভাবে লক্ষিত হইতে পারে। এক মুহুর্তের জন্য 
এই বিরোধ মন্দীভূত হইল, যখন ক্ষত্রিয়দল ও জ্্ান- 
কাণ্ডের নেত' শ্্রীকুষ্ণ উভয় দলের সামঞ্জস্য কিবূপে 
হইতে পারে, দেখাইয়া দিলেন । তাহার ফল গীতার 
শিক্ষা, যাহ। ধণ্ম, দর্শন ও উদারতার সারস্বরূপ । "কিন্ত 
বিরোধের কারণ তখনও বর্তমান ছিল সুতরাং তাহার 
ফল অবশ্বস্তাবী । সাধারণ দরিদ্র মূর্খ প্রজার উপর 
প্রভৃত্ব করিবার উচ্চাকাঙুক্ষা পুর্বেবাক্ত ছুই জীতিরই 
বর্তমান ছিল সুতরাং আবার প্রবলভাবে বিরোধ জাগিয়া 
উঠিল। আমরা সেই সময়কার যৎসামান্য সাহিত্য যাহা 
প্রাপ্ত হুই, তাহা! সেই প্রাচীনকালের প্রবল বিরোধের 
ক্লণ, প্রতিধ্বনি মাত্র কিন্তু অবশেষে ক্ষত্রিয়ের জয়, 
হইল, জ্ঞানের জয় হইল, . স্বাধীনতার জয় হইল আর 

কন্কান্ডের প্রাধান্য রহিল না, কর্মকাণ্ডের অধিকাংশ 
একেবারে চিরকালের জন্য চলিয়। গেল। | 

এই উত্থানের নাম বৌদ্ধ সংস্কার | ধর্মের দিকে: 
উহাতে কর্মকাণ্ড হইতে বিমুক্তি সুচনা করিতেছে আর 
রাজনীতির দিকে ক্ষত্রিযগণের দ্বারা ব্রান্ষণপ্রাধান্থ 
বিনাশ সূচিত হইতেছে । 

ইহা! বিশেষ লক্ষ্য করিবার বিষয় যে, প্রাচীন ভারতে 
যে সর্বশ্রেষ্ঠ দুইজন ব্যক্তি জন্মগ্রহণ করিয়াছিলেন, 
তাহারা উভয়েই ক্ষত্রিয় ছিলেন- কৃষ্ণ ও বুদ্ধ_ইহা! আরো 
বেশী লক্ষ্য করিবার বিষয় যে, এই ছুই অব্তারই লিঙ্গ- 
জাঁতিবর্ণনিরবিবশেষে সকলকেই জ্ঞানের দ্বার খুলিয়া 
দিয়াছিলেন। 

* বৌদ্ধধর্মের অদ্ভূত নীতিবলসত্বেও উহার অধিকাংশ 
শক্তিই ধ্বংসকার্য্যে নিয়োজিত হওয়াতে উহাকে উহার 
জন্মভূমিতেই মৃত্যুলাত করিতে হুইল আর উহার যাহা 
কিছু অবশিষ্ট রহিল, তাহাও, উহা যে সকল কুসংস্কার 
ও ক্রিয়াকাণ্ড নিবারণে নিয়োজিত হইয়াছিল, তদপেক্ষা 
শতগুণ ভয়ানক 'কুসংক্ষার ও ক্রিয়াকাণ্ডে পূর্ণ হইয়! উঠিল। 
যদিও উহা আংশিক ভাবে বৈদিক পশুবলি নিবারণে 
কৃতকার্য্য হইয়াছিল, কিন্তু উহা! সমুদ্দয় দেশকে মন্দির, 
প্রতিমা, যন্ত্র ও সাধুগণের অস্থিতে পূর্ণ করিয়া ফেলিল। 


৫৫ 

বিশেষতঃ, উহার দ্বারা আর্ধয, মঙ্গোলীয় ও আদিম 
নিবাসী জাতির যে একটি কিস্ভীত কিমাকার মিশ্রণ হইল, 
তাহাতে অজ্ভ্রাতসারে কতকগুলি বীভৎস বামাচার 
সম্প্রদায়ের সৃষ্টি হইল । প্রধানতঃ এই কারণেই সেই 
মহান্‌ আচার্যের উপদেশাবলীর এই বিকৃত পরিণতিকে 
শ্রীবুদ্ধ ও তীহার সন্যাসিসন্প্রদায়কে ভারত হইতে, 
তাঁড়াইতে হইয়াছিল । | 
এইরূপ মনুষ্যদেহধারিগণের মধ্যে সর্ববশ্রেষ্ঠ ভগবান্‌, 
বুদ্ধ কর্তৃক পরিচালিত সঞ্ীবন শক্তিপ্রবাহও পৃতিগন্ধ- 
ময় রোগবীজপূর্ণ ক্ষুদ্র আবদ্ধ জলাশয়ে পরিণত হইল 
এবং ভারতকেও অনেক শতাব্দী ধরিয়া, অপেক্ষা করিতে 
হইল, যতদিন না ভগবান্‌ শঙ্কর এবং তাহার কিছু পরেই 
রামানুজ ও মধ্বাচার্যের অভ্যুদয় হইল। 
ইতিমধ্যে ভারতেতিহাসের এক সম্পূর্ণ নূতন 
পরিচ্ছেদ আরম্ভ হুইয়াছিল। প্রাচীন ব্রাহ্মণ ও ক্ষত্রিয় 
জাতি অন্তহিত হইয়াছিলেন। হিমালয় ও বিদ্ধ্যের 
, যাহা কৃষ্ণ ও বুদ্ধকে প্রসব করিয়া 
ছিল, যাহা মহামান্য রাজধি ও ব্রহ্মধিগণের ক্রীড়াভূমি 
ছিল, তাহ! নীরব রহিল; আর ভারত উপদ্বীপের সর্বব 
 নিন্বদেশ হইতে, ভাষা ও আকারে সম্পূর্ণ বিভিন্ন জাতি 
হইতে, প্রাচীন ত্রান্ষণগণের বংশধর বলিয়া গৌরবকারী 

বংশসমূহ হইতে, বিকৃত বৌদ্ধধর্মের বিরুদ্ধে প্রতিক্রিয়া 
আরম্ত হইল । 

আধ্যাবর্তের সেই ব্রাঙ্ষণ ও ক্ষত্রিয়গণ কোথায় 
গেলেন? তাহাদের একেবারে লোপ হুইল, কেবল 
এখানে ওখানে ব্রাহ্গণত্ব বা ক্ষত্রিয়ত্বাভিমানী কতকগুলি 
মিশ্র জাতি রহিল। আর তীহাদের “এতদ্দেশপ্রসূতস্ত 
সকাঁশাদগ্রজন্মনঃ | স্বং স্বং চরিত্রং শিক্ষেরন্‌ পৃথিব্যাং 
সর্ববমানবাঃ ॥৮ (মনু )-এই এই দেশ (কব্রহ্মগবর্ত বা 
ব্হ্মধিদেশ ) প্রসূত ব্রান্ষণগণের নিকট হইতে পৃথিবীর 
সকল মানুষ আপন আপন চরিত্র শিক্ষা করিবে” এইরূপ 
অহন্কৃত, আত্মশ্লাঘাময় উক্তি সত্বেও তাহাদিগকে অতি, 
বিনয়ের পহিত দীনবেশে দাক্ষিণাত্যবাসিগণের পদতলে 
বসিয়া শিক্ষা করিতে হইয়াছিল। ইহার ফলস্বরূপ 
ভারতে পুনরায় বেদের অভ্যুদয় হুইল-_বেদাস্তের যে 
পুনরুথথান হইল, এরূপ বেদান্তের চ্চা আর কখন হয় 
নাই, গৃহস্থেরা পর্যন্ত আরণ্যকপাঠে নিযুক্ত হইলেন। 

বৌদ্ধধর্ম প্রচারে ক্ষত্রিয়েরাই প্রকৃত নেতা ছিলেন। 
এবং দলে দলে তাহারা বৌদ্ধ হইয়াছিলেন । সংস্কার ও 
ধন্মীস্তরকরণের উৎসাহে সংস্কৃত ভাষা উপেক্ষিত হইয়! 
লোকপ্রচলিত ভাষাসমুহের চর্চা প্রবল হইয়াছিল। 
আর অধিকাংশ ক্ষত্রিয়ই বৈদিক সাহিত্য ও সংস্কৃত 

শিক্ষার বহিভূ্ত হইয়া পড়িয়াছিলেন। ম্ুতরাং 
দাক্ষিণাত্য হইতে যে এই সংস্কারতরঙ্গ আসিল, তাহাতে 
কিয়ুপরিমাঁণে কেবলমাত্র ব্রাহ্ষণগণেরই উপকার হইল । 
কিন্তু ভারতের অবশিষ্ট লক্ষ লক্ষ লোকের পদদেশে 
উহা পূর্বব'হুইতেও অধিক শৃঙ্খল পরাইল। 

ক্ষত্রিয়ণ চিরকালই ভারতের মেরুদণ্ড স্বরূপ 
সুতরাং তাহারাই বিজ্ঞান ও স্বাধীনতার সনাতন রক্ষক । 
দেশ হইতে কুসংস্কার তাড়াইবার জন্য চিরকাল তাহার৷ 
বজবাণী উচ্চারণ করিয়। গিয়াছেন আর ভারতেতিহাসের 
প্রথম হইতে শেষ পর্যন্ত তাহার! ব্রাহ্গণকুলের অত্যাচার 
হইতে সাধারণকে রক্ষা করিবার অভেছ্া প্রাটীরম্বরূপ 
হুইয়। দণ্ডায়মান আছেন । 

যখন তাহাদের অধিকাংশ ঘোর অজ্ঞানে নিমগ্ন 
হইলেন আর অপরাংশ মধ্য এসিয়ার বর্বর জাতির 
সহিত শোণিতসম্বন্ধ স্থাপন করিয়া ভারতে পুরোহিত 
গণের অপ্রতিহত শক্তি স্থাপনে তরবারি নিয়োজিত, 
করিলেন, তখনই ভারতের পাপের মাত্রা পুর্ণ হুইয়! 
আমিল আর ভারতভূমি একেবারে ডুবিয়া গেল,_-কখনও 
আর উঠিবেও না, যতদিন না ক্ষত্রিয় নিজে জাগরিত 
হুইয়া আপনাকে মুক্ত করিয়া অবশিষ্ট জাতিগণের চরণ 
শৃঙ্খল উন্মোচন করিয়া দেন। পৌরোহিত্যই ভারতের 

সর্ববনাশের মূল। মানুষ নিজ ভ্রাতাকে হীনাবস্থ করিয়া 
স্বয়ং কি কখন হীনভাবাপন্ন না হইয়া থাকিতে পারে ? 
জানিবেন, রাজাজী, আপনার পূুর্ববপুরুষগণের দ্বার! 
আবিষ্কৃত সত্যসমৃহের মধ্যে সর্বশ্রেষ্ঠ সত্য---এই 
ব্রহ্মাণ্ডের একত্ব। কোন ব্যক্তি কি আপনার কিছুমাত্র 
অনিষ্ট না করিয়া অপরের অনিষ্ট করিতে পারে? এই 
ব্রাহ্মণ ও ক্ষত্রিয়গণের অত্যাচারসমষ্ি চক্রবৃদ্ধির নিয়মে 
তাহাদের মন্তকে এই সহত্রবর্ষব্যাপী দাসত্ব ও অবনতি 
আনয়ন করিয়াছে--তাহারা অনিবাধ্য কম্মফলই ভোগ 
করিতেছেন । আপনাদেরই একজন পূর্বপুরুষ বলিয়া 
ছিলেন, “ইহৈৰ তৈঙ্জিতঃ সর্গো যেষাং সাম্যে স্থিতং 
মনঃ | 'ধাহাদের মন সামাভাবে অবস্থিত, তাহারা জীব- 
দদশাতেই সংসারজয় করিয়াছেন। তাহাকে লোকে 
ভগবানের অবতার বলিয়! বিশ্বাস করিয়া থাকে, আমরা 
সকলেই ইহা বিশ্বাস করি। তবেকি তাহার এই বাক্য 
অর্থহীন প্রলাপমাত্র ? যদ্দি না হয়, আর আমরা জানি 
তাহা নয়, তবে জন্ম, লিঙ্গ, এমন কি গুণ পর্য্স্ত বিচার 
না করিয়! সমুদয় ষ্ট জগতের এই সম্পূর্ণ সাম্যের বিরুছে 
যে কোন চেষ্টা, তাহা ভয়ানক ভ্রমপুর্ণ আর যতদিন না 
কেহ এই সাম্যজ্কান লাভ করিতেছে, ততদিন সে 
কখনই মুক্ত হইতে পারে না। | 

অতএব হে রাজন, আপনি বেদান্তের উপদেশাবলী: 
পালন করুন, অমুক ভাষ্যকার বা 'টীকাকারের ব্যাখ্যানু- 
সারে নহে, আপনার অন্তধ্যামী আপনাকে যেরূপ 
বুঝাইয়াছেন, সেইরূপ ভাবে। সর্বেবাপরি এই সর্ববভূতে, 
সর্বববস্তূতে সমজ্ঞানরূপ মহান্‌ উপদেশ প্রতিপালন করুন 
--সর্ববভভূতে সেই এক ভগবান্কে নিরীক্ষণ করুন। 

ইহাই মুক্তির পথ বৈষম্যই বন্ধনের পথ। কোন 
ব্যক্তি বা কোন জাতি বাহু একত্ব জ্ঞান ব্যতীত বাহ 
স্বাধীনত লাভ করিতে পাঁরে না, আর সকলের মানসিক 
শক্তির একত্বজ্ঞীন ব্যতীত মানসিক স্বাধীনতাও লাভ 
করিতে পারে না। | 

অজ্ঞান, ভেদবুদ্ধি ও বাসনা, এই তিনটিই মাঁনব 
জাতির দুঃখের কারণ, আর উহাদের মধ্যে একটির 
সহিত অপরটির অচ্ছেছ্ভ সন্বন্ধ। একজন মানুষের 
আপনাকে অপর কোন মানুষ হইতে, এমন কি, পণ্ড 
হইতেও শ্রেষ্ঠ ভাবিবার কি অধিকার আছে % বাস্তবিক 
ত সর্বত্রই এক বস্তু. বিরাজিত। “ত্বং ভ্ত্রী ত্বং পুমানসি 
ত্বং কুমার উত বা কুমারী,_“তুমি স্ত্রী, তুমি পুরুষ, 
তুমি কুমার আবার তুমিই কুমারী ।' 

অনেকে বলিবেন, “এরূপ ভাবা সন্ন্যাসীর শোভ। 
পায়, তাহাদের পক্ষে ইহাই ঠিক বটে, কিন্ত আমর! 

'যে গৃহস্থ 1” অবশ্য গৃহস্থকে অন্যান্য অনেক কর্তব্য করিতে 
হয় বলিয়া সে ততটা এই সাম্যভাবে অবস্থিত হইতে 
পারে না, কিন্তু তাহাদেরও ইহা আদর্শ হওয়া উচিত। 
এই সমত্বভাৰ লাভ করাই সমুদয় সমাজের, সমুদয় 
জীবের ও সমুদয় প্রকৃতির আদর্শ। কিন্তু হায়, লোকে 
মনে করে, বৈষম্যই এই সমজ্ঞান লাভের উপায়। এ যেন 
অন্যায় কাজ করিয়া ন্যায় পথে পঁহুছানর মত হুইল! 

ইহাই মনুষ্যপ্রকৃতির ঘোর ছূর্ববলতাঃ মনুষ্যজাতির 
উপর অভিশাপন্বরূপ, সকল দুঃখের মুলন্বরূপ-_এই 
বৈষম্য। ইহাই ভৌতিক, মানসিক ও আধ্যাত্মিক 
সর্বববিধ বন্ধনের মুল। 

“নমং পশ্যন্‌ হি সর্বত্র সমবস্থিতমীশ্বরম্‌ | 
ন হিনজ্ত্যাতনাত্মানং ততো যাতি পরাং গতিম্‌ ॥ 

'ঈশ্বরকে সর্বত্র সমভাবে অবস্থিত দেখিয়া তিনি 
আত্মা দ্বারা আত্মাকে হিংসা করেন নাঃ স্থুতরাং পরম 
গতি লাভ করেন ।” 

এই একটি শ্লোকের দ্বারা, অল্প কথার মধ্যে মুক্তির 
সার্ববভৌমিক উপায় বলা হুইয়াছে। 

রাজপুত আপনারা প্রাচীন ভারতের গৌরবস্বরূপ । 
আপনাদের অবনতি হুইতে আরম্ভ হইলেই জাতীয় 
অবনতি আরম্ভ হইল । আর ভারত তাহা হইলেই 

কেবল উঠিতে পারে, যদি ক্ষত্রিয়গণের বংশধরগণ 
ব্রাহ্মণের বংশধরগণের সহিত সমবেত চেষ্টায় বদ্ধপরিকর 
হন, লুন্তিত এশ্বধ্য ও ক্ষমতা ভাগ করিয়া লইবার জঙদ্ 
নহে, অজ্ঞানগণকে জ্ঞানদানের জন্য ও পুর্ববপুরুষগণের 
পবিত্র বাসভূমির বিনষ্ট গৌরব পুনরুদ্ধারের জন্য । 
আর কে বলিতে পারে, ইহা শুভ মুহুর্ত নহে? 
আবার কালচক্র ঘুরিয়া আসিতেছে, পুনর্ববার ভারত 
হইতে সেই শক্তিপ্রবাহু বাহির হইয়াছে, যাহা অনতি- 
দীর্ঘকীলমধ্যে নিশ্চয়ই জগতের চরম প্রান্তে পৌছিবে। 
এক বাণী উচ্চারিত হইয়াছে, যাহার প্রতিধ্বনি প্রবাহিত 
হইয়া চলিয়াছে, প্রতিদিন অধিক. হইতে অধিকতর 
শক্তিসংগ্রহ করিতেছেন, আর এই বাণী ইহার পূর্ববর্তী 
সকল বাণী হইতেই অধিক শক্তিশালী, কারণ, উহা! 
উহার পূর্ববর্তী বাণীগুলির সমগ্টিম্বরূপ | যে বাণী একদিন 
সরম্বতীতীরে খবিগণের নিকট প্রকাশিত হইয়াছিল, 
যাহার প্রতিধ্ধনি নগরাজ হিমালয়ের চূড়ায় চুড়ায় 
প্রতি্বনিত হইতে হইতে কৃষ্ণ, বুদ্ধ ও চৈতন্যের ভিতর 
দিয়া সমতল প্রদেশে নামিয়া দেশ প্লাবিত করিয়া 
ফেলিয়াছিল, তাহা! আবার উচ্চারিত হইয়াছে । আবার 
দ্বার উদ্ঘাটিত হইয়াছে। সকলে আলোর রাজে” 
প্রবেশ কর-_দ্বার আবার উদঘাটিত হইয়াছে । 
১. ২ ৬২ | 

আর হে প্রিয় মহারাজ, আপনি সেই জাতির 
বংশধর, যাহা! সনাতন ধর্মের জীবন্ত অবলম্বনস্তস্তস্বরূপ 
এবং ইহার অঙ্গীকারব্ধ রক্ষক ও সাহাধ্যকারী ; 
আপনিই কি ইহা হইতে দুরে থাকিবেন ? আমি জানি, 
তাহা কখন হইতে পারে না। আমার নিশ্চয় ধারণা, 
আপনারই হস্ত আবার প্রথমেই ধর্মের সাহাষ্যার্থ 
প্রসারিত হইবে । আর যখনই, হে ব্বাজা অজি সিং 
আমি আপনার সম্বন্ধে চিন্তা করি, ধাহাতে আপনাদের 
বংশের সর্ববপরিচিত বৈজ্ঞানিক শিক্ষার সহিত এমন 
পবিত্র চরিত্রের (যাহা থাকিলে একজন সাধুও 
গৌরবান্থিত হইতে পারেন ), এবং সর্ব মানবে অসীম 
প্রেমের যোগ হইয়াছে, যখন এইরূপ ব্যক্তিগণ সনাতন 
ধন্ম পুনর্গঠন করিতে ইচ্ছুক, তখন আমি উহার মহাঁ- 
গৌরবময় পুনরুদ্ধারে বিশ্বাসী না হইয়া থাঁকিতে পারি 
না। চিরকালের জচ্য আপনার উপর ও আপনার স্বজন 
গণের উপর শ্রীরামকৃষ্ণের আশীর্বাদ. বধষিত হউক আর 
আপনি পরের হিত ও সত্যপ্রচারের জন্য দীর্ধকাল 
জীবিত . থাকুন, ইহাই সর্বদা বিবেকানন্দের প্রার্থন।। 

“্রন্মবাদিন্ঃ সম্পাদক মহাশয়, 

যদিও আমাদের “ব্রহ্মবাদিনের' পক্ষে কম্মের আদর্শ 
চিরকালই থাকিবে, _-“কর্্মণ্যেবাধিকারস্তে মা ফলেষু 
কদাচন» “কর্মেই তোমার অধিকার, ফলে কখনই 
নয়১__কিন্তু কোন অকপট কক্ধমীরই কর্মক্ষেত্র হুইতে 
অবসর গ্রহণের পূর্বেব এমন একেবারে হয় না যে, 
''লোকে তাহার কিছু না কিছু পরিচয় পায়। 

আমাদের কাধ্যের আরন্ত খুবই মহ হইয়াছে আর 
আমাদের বন্ধুণণ এ বিষয়ে যে দৃঢ় আন্তরিকতা দেখাইয়া- 
ছেন, তাহার শতমুখে প্রশংসা করিলেও পধ্যাপ্ত বলা 
হুইল বলিয়া বোধ হয় না। অকপট বিশ্বাস ও সৎ 
অভিসন্ধি নিশ্চয়ই জয়লাভ করিবে আর এই ছুই অস্ত্রে 
সজ্জিত হইয়! অতি অল্পসংখ্যক ব্যক্তিও নিশ্চয়ই সর্বৰ 
বিত্নকে পরাজয় করিতে সমর্থ হইবে। 

কপট অলৌকিক জ্ঞানাভিমানিগণ হইতে সর্ববদা 
স্বুরে থাকিবে। অলৌকিক জ্ঞান হওয়া যে অসম্ভব, 
তাহ! নয়, তবে এই জগতে যাহার এইরূপ জ্ঞানের 
দ্বাবী করে, তাহাদের মধ্যে পনের আনার কাম কাঞ্চ 

যশংস্পৃহারূপ গুপ্ত অভিসন্ধষি আছে, আর বাকি এক 
আনার মধ্যে তিন পাই লোকের অবস্থা ডাক্তার কবি- 
রাজের বিশেষ আলোচনার বিষয় বটে, কিন্তু দার্শনিক- 
গণের নহে। 

আমাদের প্রথম ও প্রধান প্রয়োজন--চরিত্র গঠন-_ 
যাহাকে প্রতিচিত প্রজ্ঞা বলা যায়। ইহা যেমন প্রত্যেক 
ব্যক্তির আবশ্বক, ব্যক্তির সমষ্টি সমাজেও তব্রপ। জগৎ 
প্রত্যেক নূতন উদ্মের উপর, এমন কি, ধর্দপ্রচারের 
নুতন উদ্ভমের উপরও সন্দেহের চক্ষে দেখিয়া থাকে 
বলিয়। বিরক্ত হইও না। তাহাদের অপরাধ কি? কত 
বার কত লোকে তাহাদিগকে প্রতারিত করিয়াছে । যতই 
সংসার কোন নুতন সম্প্রদায়ের দিকে সন্দেহের দৃষ্টিতে 
দেখে, অথবা উহার প্রতি কতকট! বৈরিভাবাপন্ন হয়, 
উহার পক্ষে ততই মঙ্গল । বদি এই সন্প্রদায়ে প্রচারের 
উপযুক্ত কোন সত্য থাকে, যদি বাস্তবিক কোন অভাব- 
মোচনের জন্যই উহার জন্ম হইয়া থাকে, তবে শীত্রই 
নিন্দা প্রশংসায় এবং ঘ্বণ| গ্রীতিতে পরিণত হয়। আজ 
কাল লোকে প্রায় ধষ্মকে কোনরূপ সামাজিক বা রাঁজ- 
নৈতিক উদ্দেশ্টু সাধনের উপায় স্বরূপে লইয়া থাকে। 
এ বিষয়ে সাবধান থাকিবে । ধর্মের উদ্দেশ্য ধর্ম । যে ধর্ম 
কেবলমাত্র সাংসারিক ন্থুখের উপায় স্বরূপঃ তাহা আর 

যাহা৷ হুউক, ধর্ম নহে। আর অবাধে ইন্দ্রিয-ন্খভোগ 
ব্যতীত মনুষ্য জীবনের অপর কোন উদ্দেশ্য নাই, ইহা' 
বলিলে ধন্মের বিরুদ্ধে, ঈশ্বরের বিরুদ্ধে এবং মনুষ্য- 
প্রকৃতির বিরুদ্ধে ঘোরতর অপরাধ কর! হয়। 

সত্য, পবিত্রতা ও নিঃস্বার্থপরতা, যে ব্যক্তিতে এই- 
গুলি বর্তমান, স্বর্গে, মত্ত্যেঃ পাতালে এমন কোন শক্তি 
নাই যে, উহাদের অধিকারীর কোন ক্ষতি করিতে 
পারে। এইগুলি সম্বল থাকিলে সমুদয় ব্রক্মাণ্ড বিপক্ষ 
হইয়! দাড়াইলেও এক ব্যক্তি তাহাদের সম্মুখীন হইতে 
'পারে। 

সর্বোপরি সাবধান হইতে হইবে, অপর ব্যক্তি ব! 
সম্প্রদায়ের পহিত আপোষ করিতে যাইও না। আমার 
এ কথ৷ বলিবার ইহা উদ্দেশ্য নহে যে, কাহারও সহিত 
বিরোধ করিতে হুইবে, কিন্তু সুখেই হউক, ছুঃখেই হউক, 
নিজের ভাব সর্ববদা- ধরিয়া থকিতে হইবে, দল বাঁড়াই- 
বার উদ্দেশ্যে তোমার মতগুলিকে অপরের নানারূপ 
খেয়ালের অনুযায়ী করিতে যাইও না। তোমার আত্মা 
সমুদয় ব্রন্মাণ্ডের আশ্রয়, তোমার আবার অপর আশ্রয়ের 
প্রয়োজন কি? সহিঞুঃতা, প্রীতি ও দৃঢ়তার সহিত 
অপেক্ষা কর; বদি এখন কোন সাহায্যকারী না! পাও, 
সময়ে পাইবে । তাড়াভাড়ির আবশ্যকতা কি? সব 

মহৎ কার্য্যের আরস্তের সময় উহার অস্তিত্বই যেন বুঝা 
যায় নী-_কিন্তব তখনই বাস্তবিক উহাতে যথার্থ কাধ্যশক্তি 
সঞ্চিত থাকে । 

কে ভাবিয়াছিল যে, সুদূর বঙ্গীয় পলীগ্রামের 
একজন দরিদ্র ব্রাহ্মণতনযের জীবন ও উপদেশ--এই 
কয়েকবধষের মধ্যে এমন দূরদেশের লোকে জানিতে 
পারিবে, যাহার কথা আমাদের পূর্বপুরুষের স্বপ্নেও 
কখন ভাবেন নাই অমি ভগবান্‌ রামকৃষ্ণের কথা 
বলিতেছি। শুনিয়াছ কি, অধ্যাপক ম্যাক্সমূলার 
“নাইনটাম্থ্‌ সেঞ্চুরী” পত্রিকায় শ্রীরামকৃষ্ণ সম্বন্ধে এক 
প্রবন্ধ লিখিয়াছেন এবং যদি উপযুক্ত উপাদান পান, 
তবে আনন্দের সহিত তাহার জীবনী ও উপদেশের 
আরে! বিস্তারিত বিবরণ সম্বলিত একখানি গ্রন্থ লিখিতে 
প্রস্তুত আছেন ? অধ্যাপক ম্যাকৃসমূলার একজন অসা- 
ধারণ ব্যক্তি। আমি দিন কয়েক পুর্বেব তাহার সহিত 
সাক্ষাৎ করিতে গিয়াছিলাম। প্রকৃত পক্ষে বলা উচিত, 
আমি তাহাকে তাহার প্রতি আমার ভক্তি নিবেদন 
করিতে গিয়াছিলাম | কারণ, ষে কোন ব্যক্তি শ্রীরাম- 
কৃষ্ণকে ভালবাসেন, তিনি ভ্ত্রীই হউন, পুরুষই হুউন, 
তিনি ষে কোন সম্প্রদায়, মত বা জাতিভুক্ত হউন না 
কেন, তীহাকে দর্শন করিতে যাওয়া আমি তীর্থ যাত্র! 

তুল্য জ্ঞান করি। নমস্তক্তানাঞ্চ যে ভক্তাস্তে মে ভক্ততমা 
মতাঃ,-_'আমার ভক্তের যাহারা ভক্ত, তাহারা আমার 
সর্বশ্রেষ্ঠ ভক্ত ।” ইহ কি সত্য নহে? 

অধ্যাপক প্রথমে স্বর্গীয় কেশব্চন্দ্র সেনের জীবনে 
হঠাৎ গুরুতর পরিবর্তন কি শক্তিতে হুইল, তাহাই 
অনুসন্ধান করিতে প্রবৃত্ত হন, তাহার পর হুইতে শ্রীরাম- 
কৃষ্ণের জীবন ও উপদেশের প্রতি বিশেষ আকৃষ্ট হন ও 
উহাদের চর্চা আরম্ভ করেন। আমি বলিলাম, “অধ্যাপক 
মহাশয়, আজকাল সহস্র পহত্র লোকে রামকৃষ্ণের পুজা 
করিতেছে” অধ্যাপক বলিলেন, “এরূপ ব্যক্তিকে 
লোকে পুজা করিবে না ত কাহাকে পুজা করিবে ?” 
অধ্যাপক যেন সন্গদয়তার মুর্তিবিশেষ। তিনি ফ্টাডি 
সাহেব ও আমাকে তাহার সহিত জলযোগের নিমন্ত্রণ 
করিলেন এবং আমাদিগকে অক্সফোর্ডের কতকগুলি 
কলেজ ও বোডলিয়ান পুস্তকাগার ( 8০901919 
[10875 ) দেখাইলেন। রেলওয়ে ষ্টেশন পর্য্যন্ত 
আমাদিগকে পৌছাইয়া দিয়া আসিলেন, আর আমাদিগকে 
এত যত্ব কেন করিতেছেন জিজ্ঞাসা করিলে বলিলেন, 
“রামকৃষ্ণ পরমহংসের একজন শিষ্ের সহিত ত আর 
প্রতাহ সাক্ষাৎ হয় না।” এ বাস্তবিক আমি নূতন 
কথা শুনিলাম। হ্থন্দর উদ্ভানসমন্বিত সেই মনোরম 

্ষুত্র গৃহ, সপ্ততিবর্ষ বয়ংক্রম সত্বেও সেই স্থিরপ্রসন্নানন* 
বালন্লভ মন্থণ ললাট, রজতগুভ্র কেশ খধি-হৃদয়ের 
কোন নিভৃত অন্তরালে গভীর আধ্যাত্মিকতার খনির 
অস্তিত্ব সূচক সেই মুখের প্রত্যেক রেখা, তাহার সমুদয় 
জীবনের সঙ্গিনী সেই উচ্চাশয়া সহধন্মিণী, (যে 
জীবন প্রাচীন ভারতের খধিগণের চিন্তারাশির প্রতি 
সহানুভূতি আকর্ষণ, উহার প্রতি লোকের বিরোধ 
ও দ্বণা অপনয়ন এবং অবশেষে শ্রদ্ধা উৎপাদনরূপ 
দীর্ঘকালব্যাপী কঠোর কার্ধ্যে ব্যাপৃত ছিল ) তাহার সেই 
উদ্যানের তরুরাঁজি, পুষ্পনিচয়, তথাকার নিস্তব্ধ ভাব ও 
নির্দ্ল আকাশ এই সমুদয় মিলিয়া৷ কল্পনায় আমার 
প্রাচীন ভারতের নেই গৌরবের যুগে লইয়া গেল ॥ 
যখন ভারতে ব্রহ্ম ও রাজধিগণের, উচ্চাশয় বানপ্রস্থি- 
গণের, অরুম্ধতী ও বশিষ্টগণের নিবাস ছিল। 

অমি তীহাকে ভাষাতত্ববিৎ বা পপ্ডিতরূপে দেখিলাম 
না, দেখিলাম যেন কোন আত্ম! দ্রিন দিন ব্রন্মের সহিত 
আপন একত্ব অনুভব করিতেছেন, যেন কোন হৃদয় 
অনন্তের সহিত এক হইবার জন্য প্রতি মুহূর্তে প্রসারিত 
হইতেছে । যেখানে অপরে শুক্ষ অপ্রয়োজনীয় তত্ব- 
সমুহের বিচাররূপ মরুতে দিশাহার! হইয়াছে, সেখানে 
তিনি এক অন্ত কুপ খনন. করিয়াছেন। তাহার 

| ৬৪) ॥ | 


হিন্দুধন্মের নবজাগরণ 

হুদয়ধবনি যেন উপনিষদের সেই স্থুরে সেই তালে 
ধনিত হইতেছে, “তমেবৈকং জীনথ আত্মানম্‌ অন্যা বাচো! 
বিমুঞ্চথ,”_-“সেই এক আত্মাকে জান, অস্ত বাক্য ত্যাগ 
কর।” | 

যদিও তিনি একজন ব্রন্মাণ্ড আলোড়নকারী পণ্ডিত 
ও দার্শনিক, তথাপি তাহার পাগ্ডিত্য ও দর্শন তাহাকে 
ক্রমশঃ উচ্চ হইতে উচ্চে লইয় গিয়া! আত্মসাক্ষাতৎকারে 
সমর্থ করিয়াছে, তীহার অপরা বিষ্ভা। বাস্তবিকই তাহাকে 
পরাবিদ্যা লাভে সহায়তা করিয়াছেন। ইহাই প্রকৃত 
বিদ্যা । বিদ্যা দদাতি বিনয়ং। জ্ঞান যদি আমাদিগকে 
সেই পরাতপরের নিকট না লইয়া যায়, তবে জ্ঞানের 
আবশ্যকত] কি ? 

আর ভারতের উপর তাহার কি অনুরাগ ! যদি 
আমার তাহার শতাংশের একাংশও থাঁকিত, তাহা! হইলে 
অমি ধন্য হইতাম । এই অসাধারণ মনন্বী পঞ্চাশ বা 
ততোধিক. বগসর ধরিয়া ভারতীয় চিন্তারাজ্যে বসবাস 
ও বিচরণ করিয়াছেনঃ পরম আগ্রহ ও হৃদয়ের 
ভালবাসার সহিত সংস্কৃত সাহিত্যরূপ অনম্ত অরণ্যের 
আলে। ও ছায়ার বিনিময় পর্যবেক্ষণ করিয়াছেন, শেষে 
এঁ সমুদয় তাহার হৃদয়ে বসিয়া গিয়াছে এবং তাহার 
সর্ববাঙ্গে উহার রড ধরাইয়! দিয়াছে । 

ম্যাকৃসমূলার একজন ঘোর বৈদাস্তিক। তিনি 
বাস্তবিক বেদান্তের সুর বেস্থুর ভিন্ন ভিন্ন ভাবের ভিতর 
উহ্হার প্রকৃত তানকে ধরিয়াছেন। বাস্তবিক পক্ষে, 
বেদাস্ত সেই একমাত্র আলোক, যাহা পৃথিবীর সকল 
সম্প্রদায় ও মতকে আলোকিত করিতেছে, উহা সেই 
এক তত্ব, সমুদয় ধর্মই যাহার কার্য্যে পরিণতি মাত্র । 
আর রামকৃষ্ণ পরমহংস কি ছিলেন ৭ তিনি এই প্রাচীন 
'তত্বের প্রত্যক্ষ উদাহরণ, প্রাচীন ভারতের সাকার অবয়ব- 
স্বরূপ ও ভবিষ্যৎ ভারতের পূর্ববাভাসম্বরূপ-_-সকল 
জাতির নিকট আধ্যাত্মিক আলোকবাহকম্বরূপ । চলিত 
কথায় আছে; জন্ুরীই জহর চেনে । তাই বলি, ইহা 
কি বিস্ময়ের বিষয় যে, এই পাশ্চাত্য খবি ভারতীয় 
চিন্তাগগনে কোন নুতন নক্ষত্রের উদয় হইলেই, ভারত- 
বাঙসিগণ উহার মহত্ব বুঝিবার পূর্বেই উহার প্রতি আকৃষ্ট 
হন ও উহার বিষয়ে বিশেব আলোচন। করেন ? 

আমি তাহাকে বলিয়াছিলামঃ “আপনি কবে ভারতে 
আসিতেছেন ? ভারতবাসীর পূর্ববপুরুষগণের চিন্তারাশি 
আপনি যথার্থ ভাবে লোকের সমক্ষে প্রকাশ করিয়াছেন, 
স্থৃতরাং তথাকার সকলেই আপনার শুভাগমনে আনন্দিত 
হইবে ।” বৃদ্ধ খবির মুখ উদ্দ্বল হইয়। উঠিল, তাহার 
নয়নে এক বিন্দু অশ্রু নির্গতপ্রায় হইল-_মৃুভাবে শির 

সঞ্চালিত হইল-ীরে ধীরে এই বাক্যগুলি বাহির 
হইল, “তাহা! হইলে আমি আর ফিরিব না; তোমাদের 
আমাকে সেখানে দাহ করিতে হইবে” আর অধিক 
প্রশ্ন মানব-হৃদয়ের পবিত্র রহস্তপুর্ণ রাজ্যে অনধিকার- 
প্রবেশের ন্যায় বোধ হইল। কে জানে, হয় ত কৰি 
যাহা বলিয়াছিলেন, এ তাই-_ 
“িচ্চেতসা স্মরতি নুনমবোধপুর্ববম্‌। 
ভাবস্থিরানি জননান্তরসৌহদ্যানি ॥৮ 
“তিনি নিশ্চয়ই অজ্ভঞাতভাবে হৃদয়ে দৃঢ়ভাবে নিবদ্ধ 
পুর্বব-জন্মের বন্ধুত্বের কথা ভাবিতেছেন ।”: 
তাহার জীবন জগতের পক্ষে পরম মঙ্গলম্বরূপ 
হইয়াছে । ঈশ্বর করুনঃ যেন বর্তমান শরীর ত্যাগ 
করিবার পূর্বে তাহার বহু বন্ধু বর্ষ যায়। ইতি 


৬৩, সেণ্ট জর্জঞ্জের রাস্তা, আপনার ইত্যাদি 
 লগুন, দক্ষিণ-পশ্চিম, বিবেকানন্দ । 
৬ই জুন, ১৮৯৬। 

দশবর্ষের অধিক অতীত হইল, কোন অনতিম্বচ্ছলা- 
বস্থাপন্ন পাদরির আটটি সন্তানের অন্যতম জনৈক অল্প- 
বয়স্ক জাম্মন ছাত্র একদিন অধ্যাপক ল্যাসেনকে একটি 
নৃতন ভাষা ও সাহিত্য বিষয়ে__ইউরোপীয় পণ্ডিতবর্গের 
পদ্ষে তখনকার কালেও সম্পূর্ণ নূতন ভাষ। ও সাহিত্য 
অর্থাৎ সংস্কৃত ভাব! সন্বন্ধে__ব্তৃতা দিতে শুনিল। এই 
বক্ততাগুলি শুনিতে অবশ্য পয়স। লাগিত না, কারণ, 
এমন কি, এখন পধ্যন্তও €োন ব্যক্তির পক্ষে কোন ইউ- 
রোপীয় বিশ্ববিদ্যালয়ে সংস্কৃত শিখাইয়।৷ অর্ধোপার্জন 
করা অসম্ভব-_অবশ্য যদি বিশ্ববিদ্যালয় তাহার পৃষ্ঠ- 

পোঁষকতা করেন তবে স্বতন্ত্র কথ। | 
অধ্যাপক ল্যাসেন জাম্মনির সংস্কৃত বিদ্যা আলোচনী- 
কারিগণের অগ্রণীবর্গের_-সেই বীরহন্দয় জাশ্মন পণ্ডিত- 
দলের একরপ শেষ প্রতিনিধি। এই পণ্ডিতকুল বাস্ত- 
বিকই বীরপুরুষ ছিলেন__কারণ, বিদ্যার প্রতি পবিত্র 
ও নিংস্বার্থ প্রেম ব্যতীত তখন জান্মন বিদ্বদর্গের ভারতীয় 
সাহিত্যের প্রতি আকর্ষণের অন্য কি কারণ বিদ্যমান 


* ব্রন্মবাদিন্‌ সম্পাদককে লিখিত ( ১৮৯৬ ) 

ছিল? সেই বছুদর্শী অধ্যাপক শকুস্তলার একটি অধ্যায় 
ব্যাখ্যা করিতেছিলেন। আর সেদিন আমাদের এই যুবক 
ছাত্রটি যেরূপ আগ্রহ ও মনোযোগের সহিত ল্যাসনের 
ব্যাখ্যা শুনিতেছিল, এরূপ আগ্রহবান্‌ শ্োত। আর কেহই 
তথায় উপস্থিত ছিল ন1। ব্যাখ্যাত বিষয়টি অবশ্য অতিশয় 
হৃদয়গ্রাহী 9 অদ্ভুত বোধ হুইতেছিল, কিন্তু সর্বাপেক্ষা 
অদ্ভুত সেই অপরিচিত ভাষা_উহার অপরিচিত শব্দ- 
গুলি-__অনভ্যন্ত ইউরোপীয় মুখ হইতে উচ্চারিত হইলে 
উহার ব্যগ্জনবর্ণগুলি যেরূপ কিস্তৃতকিমাকার মুর্তি ধারণ 
করে, তক্রপভাবে উচ্চারিত হইলেও-_তাহাকে অদ্ভ্ুত- 
ভাবে মন্ত্রমুপ্ধ করিয়াছিল। সেনিজ বাসস্থানে ফিরিল, 
কিন্তু সে রাত্রির নিদ্রায় সে যাহা শুনিয়াছিল, তাহা 
ভুলাইতে পারিল না। সে যেন এতদ্দিনের অজ্ঞাত অচেন। 
দেশের চকিত দর্শন পাইল, এদেশ যেন তাহার দৃষ্ট অন্য 
সমুদয় দেশ অপেক্ষা বর্ণখেলায় অধিক সমুজ্ভ্বল, উহার 
যেমন মোহিনীশক্তি, এই উদ্দাম যুবক-হৃদয় আর কখনও 
তন্রপ অনুভব করে নাই। 

তাহার বন্ধুবর্গ স্বভাবতঃই সাগ্রহে আশ! করিতে- 
ছিলেন যে, কবে এই যুবকের ম্বাভাবিক প্রবল শক্তি- 
গুলি স্মুপরিস্ফুট হুইবে__-তীহার! সাগ্রহে সেই দিনের 
প্রতীক্ষায় ছিলেন, যেদ্দিন সে কোন উচ্চ অধ্যাপক- 

পদে নিযুক্ত হইয়! সাধারণের শ্রদ্ধা ও সম্মানভাজন 
হইবে, সর্বোপরি উচ্চ বেতন ও পদমর্য্যাদার ভাগী 
হইবে। কিন্তু কোথা হইতে মাঝে এই সংশ্কত আসিয়া 
জুটিল ! অধিকাংশ ইউরোপীয় পণ্ডিত তখন ইহার নামও 
শুনেন নাই-__আর উহাতে পয়সা হইবে? আমি পূর্বেই 
বলিয়াছি, সংস্কৃত ভাষায় পণ্ডিত হ্ইয়। অর্থোপার্জন 
পাশ্চাত্য দেশে এখন অসম্ভব ব্যাপার। তথাপি আমা 
দের আলোচ্য যুবকটির সংস্কত শিখিবার আগ্রহ অতি 
প্রবল হইল। ছুঃখের বিষয়, আধুনিক ভারতীয় আমাঁদের 
পক্ষে বিদ্যার জহ্য বিদ্যা শিক্ষার আগ্রাহটী কিরূপ 
ব্যাপার, তাহা বুঝাই কঠিন হইয়া ঈাড়াইয়াছে। তথাপি 
আমরা এখনও নবদ্বীপ, বারাণসী এবং ভারতের অগ্যান্ত 
কোন কোন স্থানেও পণ্ডিতগণের ভিতর, বিশেষ 
সন্ন্যাসীদের ভিতর বয়স্ক ও যুবক উভয় শ্রেণীর লোকেরই 
সাক্ষাতকার লাভ করি, যাহার। বিষ্ভার জন্য বিদ্যাঁ_ 
জ্ঞানের জন্য জ্ভানলাভের এইরূপ তৃষ্ণায় উন্মস্ত। 
আধুনিক ইউরোপীয় ভাবাপন্ন হিন্দুর বিলাসোপকরণশুহ্যযঃ 
তাহাদের অপেক্ষা সহত্গুণে অধ্যয়নের অল্প স্থযোগ 
বিশিষ্ট রাতের পর রাত তৈল প্রদীপের ক্ষীণ আলোকে 
হস্তলিপি পু*থির প্রতি নিবদ্ধদৃষ্টি, (যাহাতে অস্ত যে 
কোন জাতির ছাত্রের চক্ষুর দৃষ্টিশক্তি সম্পূর্ণরূপে নষ্ট 

হইতে পারিত ) কোন ছুর্লভ হস্তলিপি পুঁথি বা বিখ্যাত 
অধ্যাপকের অনুসন্ধানে শত শত ক্রোশ ভিক্ষামাত্রোপ- 
জীবী হুইয়া পদকব্রজেভ্রমণকারী, বসরের পর বসর-_ 
যতদিন না কেশ শুভ্র হইতেছে ও বয়সের ভারে শরীর 
অক্ষম হুইয়া পড়িতেছে--নিজ পঠিতব্য বিষয়ে অদ্ভুত- 
ভাবে দেহমনের সমুদয় শক্তি প্রয়োগপরায়ণ--এরূপ 
ছাত্র ঈশ্বরকপায় এদেশ হইতে এখনও একেবারে লুপ্ত 
হয় নাই। এখন ভারত যাহাকে নিজ মূল্যবান সম্পত্তি 
বলিয়া! গৌরব করিয়া থাকে, তাহা নিশ্চিতই অতীত 
কালে তাহার উপযুক্ত সন্তানগণের এতাদৃশ পরিশ্রমের 
ফলস্বরূপ আর ভারতীয় প্রাচীন যুগের পগ্ডিতগণের 
পাগ্ডিত্যের গভীরতা ও সারত্ব এবং উহার স্বার্থগন্ধহীনতা 
ও উদ্দেশ্যের-_একান্তিকতার সহিত আধুনিক ভারতীয় 
বিশ্ববিদ্যালয়সমুহের শিক্ষায় যে ফললাভ হইতেছে 
তাহার তুলনা করিলেই আমার উপরোক্ত মস্তুব্যের 
সত্যত! প্রতীয়মান হইবে । যদি ভারতবাসিগণ তাহাদের 
এতিহাসিক অতীতযুগের মত অন্যান্ত জাতির মধ্যে 
নিজ পদগৌরব প্রতিষ্ঠিত করিয়া আবার উঠিতে চায়। 
তবে আমাদের দেশবাসিগণের জীবনে যথার্থ পাগ্ডিত্যের 
জন্য স্বার্থহীন অকপট উৎসাহ ও খাঁটি অকপট 
চিন্তাশক্তি আবার প্রবলভাবে জাগরিত হওয়৷ 
৭৬ 

আবশ্যক । এইকপ জ্ঞানস্পৃহা পানিকে তাহার ঘইসানিলর 
পদ্রবীতে-_জগতের সমুদয় জাতির মধ্যে সর্বশ্রেষ্ঠ না. 
হউক, শ্রেষ্ঠগণের অন্যতম পদবীতে-_উন্নীত করিয়াছে । 
এক্ষণে যাহা বলিতেছিলাম-_'এই জান্মন ছাত্রের 
হৃদয়ে সংস্কতশিক্ষার বাসন প্রবল হইয়াছিল। অবশ্য 
এই সংস্কতশিক্ষা করিতে দীর্ধকাল ধরিয়া অধ্যবসায়- 
সহকারে পাহাড় চড়াইএর মত কঠোর পরিশ্রম করিতে 
হয়। আর এই পাশ্চাত্য বিদ্যার্থার ইতিহাসও অগ্যান্ত 
সফলকাম বিষ্ভাঁধিগণের জগণ্প্রসিদ্ধ ইতিহাসের মত-_ 
তাহাদের হ্যায় এই যুবকও কঠোর -পরিশ্রম করিয়া 
অনেক দুঃখকষ্ট ভোগ করিয়া অদম্য উৎসাহের সহিত 
নিজব্রতে দৃঢ়ভাবে লাগিয় থাকিয়া পরিণামে বাস্তবিকই 
বথার্থ বীরজনোচিত সাফল্যের গৌরবমুকুটে ভূষিত 
হুইল। আর এখন- শুধু ইউরোপ নহে, সমগ্র ভারতই 
এই কিল বিশ্ববিদ্যালয়ের দর্শনাধ্যাপক পল ভয়সেন 
নামক ব্যক্তিকে জানে । আমি আমেরিকা ও ইউরোপে 
অনেক সংস্কৃত শাস্ত্রের অধ্যাপক দেখিয়াছি-_তীহাদের : 
মধ্যে অনেকে বৈদান্তিক ভাবের প্রতি অতিশয় সহানু- 
ভূতিসম্পন্ন। আমি তাহাদের মনীধায় ও নিঃন্বার্থ কাধ্যের 
' উৎসর্গাকৃত জীবন দেখিয়া যুগ্ধ। কিন্তু পল ভয়সেন 
€অথবা ইনি যেমন সংস্কতে নিজে দেবসেনা বলিয়া 
৭৭ 

অভিহিত হইতে পছন্দ করেন) এবং বুদ্ধ ম্যাকৃস- 
মূলারকে আমার ভারতের ও ভারতীয় চিন্তাপ্রণালীর 
সর্ববাপেক্ষ। অকৃত্রিম বন্ধু বলিয়! ধারণ] হইয়াছে । কিল 
নগরে এই উৎসাহী বৈদান্তিকের নিকট আমার প্রথম 
যাত্রা, তাহার ভারতন্রমণের সঙ্গিনী মধুরপ্রকৃতি সহ- 
ধর্ণিনী ও তাহার হুদয়ানন্দদায়িনী বালিকা! কন্যা, জান্মীনি 
ও হল্যাপ্ডের মধ্য দিয়া আমাদের একত্রে লগুনযাত্রা 
এবং লগুনে ও উহার আশেপাশে আমাদের আনন্দজনক 
মিলনসমূহ_আমার জীবনের অগ্যান্য মধুময় স্মৃতির 
সহিত উহাদের অন্যতম অংশরূপে চিরকাল হৃদয়ে 
গ্রথিত থাকিবে । 

ইউরোপের প্রথম যুগের সংস্কতজ্ঞগণের সংস্কৃতচ্চার 
ভিতর সমালোচনাশক্তি অপেক্ষা কল্পনাশক্তি অধিক 
ছিল। তীহারা জানিতেন অল্প, সেই অল্প জ্ঞান হইতে 
আশ! করিতেন অনেক, আর অনেক সময় তাহারা অল্প- 
স্বল্প যাহা জানিতেন, তাহা লইয়াই বাড়াবাড়ি করিবার 
চেষ্টা করিতেন। আবার, সেই কালেও শকুস্তলাকে 
ভারতীয় দর্শনশান্ত্রের চরম সিদ্ধান্ত বলিয়া মনে করা 
রূপ পাগলামীও একেবারে অজ্ঞাত ছিল না। ইহাদের 
পরেই স্বভাবতঃই একদল শ্থুলদ্শী সমালোচক সম্প্র- 
ঘ্বায়ের অভ্যুদয় হইল- তাহাদিগকে প্রকৃত পণ্ডিতপদ- 

ৰাচ্চই বল! যাইতে পারে না_প্রথমৌক্ত দলের প্রতি- 
ক্রিয়। স্বরূপেই ইগাদের অভুযদয়। ইহারা সংস্কৃতের কিছু 
জানিতেন ন| বলিলেই হয়ত সংস্কত চর্চা! হইতে কোনরূপ 
ফললাভের আশা করিতেন না, বরং প্রাচ্যদেশীয় যাহ 
কিছু সমুদয় লইয়াই উপহাস করিতেন। প্রথমোক্ত 
দ্লের-্যাহারা ভারতীয় সাহিত্যে কল্পনার চক্ষে কেবল 
নন্দনকাননই দর্শন করিতেন তীহাদের বুথ কল্পনা- 
প্রিয়তার ইহারা কঠোর সমালোচনা করিলেন বটে, 
কিন্তু ইহার! নিজেরা আবার এমন সকল সিদ্ধান্ত করিতে 
লাগিলেন যে, বেশী কিছু না বলিলেও উহাদিগকেও 
প্রথমোক্ত দলের সিদ্ধান্তের মতই বিশেষ অসমীচীন 
ও অতিশয় দুঃসাহসিক বলা যাইতে পারে। আর এ 
(বিষয়ে তাহাদের সাহস স্বভাবতঃই বাড়িয়া যাইবার 
কারণ এই যে, এই ভারতীয় ভাবের প্রতি সহানুভূতি- 
লেশশৃন্য ও না৷ ভাবিয়া চিন্তিয়া হঠাৎ সিদ্ধান্তকারী 
পণ্ডিত ও সমালোচকগণ এমন শ্রোতৃবর্গের নিকট 
তাহাদের বক্তব্য বিষয়গুলি বলিতেছিলেনঃ ধাহাদের এ 
বিষয়ে কোনরূপ মতামত দিবার অধিকার ছিল কেবল 
তাহাদের সংস্কৃত ভাষাসম্বন্ধে সম্পূর্ণ অজ্ঞতা । এইরূপ 
সমালোচক পণ্ডিতগণের নিকট হইতে নানারূপ বিরুদ্ধ 
নিদ্ধান্ত প্রসূত হইবে, তাহাতে বিল্ময়ের বিষয় আর 

কি আছে? হঠাৎ হিন্দু বেচারা একদিন প্রাতঃকালে 
জাগিয়া দেখিল, যাহা! তাহার ছিল, তাহার কিছুই নাই 
_-এক অপরিচিত জাতি তাহার নিকট হইতে তাহার 
শিল্প কাঁড়িয়া লইয়াছেঃ আর একজন তাহার স্থাপত্য- 
বিষ্কা কাড়িয়া লইয়াছে, আর এক তৃতীয় জাতি তাহার 
প্রাচীন বিজ্ঞান সমুদয় কাড়িয়া লইয়াছে, এমন কি, 
তাহার ধশম্মাও তাহার নিজের নহে, উহ্াও পহলবজাতীয় 
প্রস্তরখণ্ডের অঙ্গে ভারতে আসিয়াছে ! এইরূপ মৌলিক- 
গবেষণাপরম্পরারূপ উত্তেজনাপূর্ণ যুগের পর এখন 
অপেক্ষাকৃত ভাল সময় আসিয়াছে । এখন লোকে 
বুঝিয়াছে, বাস্তবিক কিছু সংস্কৃত গ্রন্থের. সহিত কতকটা 
সাক্ষাৎ পরিচয় ও আলোচনাজনিত পাকা জ্ঞানের 
মূলধন না লইয়া কেবল হঠকারিতা সহকারে আন্দাজি 
কতকগুলি যা তাসিদ্ধান্ত করিয়া বসা, প্রাচ্যতত্বগবেষণা 
ব্যাপারেও হান্ঠোদ্দীপক অসাফল্যই প্রসব করে আর 
ভারতে যে সকল কিহ্বদন্তি বহুকাল হইতে প্রচলিত 
আছে, সেগুলিকেও সদস্ভ অবজ্ঞাসহকারে উড়াইয়া 
দিলে চলিবে না। কারণ, উহাদের মধ্যে এমন অনেক 
জিনিষ আছে, যাহা! লোকে স্বপ্নেও ভাবিতে পারে না। 
স্থখের বিষয়, ইউরোপে আজকাল একদল নূতন 
ধরণের সংস্কৃত পণ্ডিতের অভ্যুদয় হইতেছে-শ্রদ্ধাবান 

সহানুভূতিসম্পন্ন ও বথার্থ পণ্ডিত। ইহারা শ্রদ্ধাবান্‌, 
কারণ, ইহারা অপেক্ষাকৃত উচ্চদরের লোক আর সহথানু- 
ভূতিসম্পন্ন, কারণ, ইহারা বিদ্বান। আর আমাদের 
ম্যাক্সমূলারই প্রাচীনদল রূপ শৃঙ্খলের সহিত নুতন 
দলের সংযোগগ্রন্থিত্বরূগ । হিন্দু আমর! পাশ্চাত্যদেশীয় 
অন্যান্য সংস্কৃতজ্ঞ্ পণ্ডিতদের অপেক্ষা অবশ্য ইহারই নিকট 
অধিক খণী, আর তিনি যৌবনাবস্থায় তদবস্হোচিত উৎ- 
সাহের সহিত যে স্বুহৎ কাধ্য আরম্ভ কর্ঠরয়! বুদ্ধাবস্থায় 
সাফল্যে পরিণত করিয়াছিলেন, তাহার কথা ভাবিতে 
গেলে আমার বিস্ময়ের অবধি থাকে না। ইহার সম্বন্ধে 
একবার ভাবিয়া দেখ_ হিন্দুদের চক্ষেও অস্পষ্ট লেখা 
প্রাচীন হস্তলিপি পুথি লইয়া দিনরাত খাটিতেছেন__ 
উহা! আবার এমন ভাষায় রচিত, যাহা ভারতবাঁসীর পক্ষে 
আয়ত্ত করিতেও সারাজীবন লাগিয়া বায় £ এমন কোন 
অভাবগ্রস্ত পণ্ডিতের সাহায্যও পান নাই, ধীহাকে 
মাসে মাসে কিছু দিলে তাহার মাথাট1 কিনিয়া লইতে 
পারা যায় $ আর “অতি নূতন গব্ষেণাপুর্ণণ কোন পুস্তকের, 
ভূমিকায় ধাহার ন]মটির উল্লেখ মাত্র করিলে বইখাশির. 
কদর বাড়িয়া যায়। এই ব্যক্তির কথা ভাবিয়া দেখ 
সময়ে সময়ে সায়ন ভাঙ্কের অন্তর্গত কোন শব্দ বা বাক্যের 
যথার্থ, পাঠোদ্ধারে ও অর্থ আবিষ্ষারে দিনের পর দিন 

ও কখনও কখনও মাসের পর মাঁস কাটাইয়া দিতেছেন 
€তিনি আমাকে স্বয়ং এই কথা বলিয়াছেন ), এবং 
এই দীর্ঘকালব্যাগী অধ্যবসায়ের ফলে পরিশেষে বৈদিক 
সাহিত্যরূপ জঙ্গলের মধ্য দিয়া অপরের পক্ষে চলি- 
বার জন্য সহজ রান্ত। প্রস্তুত করিয়া দিতে কৃতকাধ্য 
হইয়াছেন ; এই ব্যক্তি .ও তীহার কাধ্য সম্বন্ধে ভাবিয়া 
দেখ, তার পর বল, তিনি আমাদের জদ্য বাস্তাবিকই 
কি করিয়াছেন্ট। অবশ্য তিনি তাহার বনু রচনার মধ্যে 
যাহা কিছু বলিয়াছেন, আমরা সেই সকলের সহিত 
সকলে একমত না হুইতে পারি, এইরূপ সম্পূর্ণ একমত 
হওয়া অবশ্যই অসম্ভব। কিন্তু এক্যমত হউক বা নাই 
হউক, এ সত্যটিকে কখন অপলাপ করা যাইতে পারে 
না যে, আমাদের পূর্ব পুরুষগণের সাহিত্য রক্ষা, উহার 
বিস্তার এবং উহার প্রতি শ্রদ্ধা উৎপাদনের জন্য আমাদের 
মধ্যে যে কেহ যতদূর করিবার আশী করিতে পারি, এই 
এক ব্যক্তি তাহার সহত্রগুণ অধিক করিয়াছেন, আর 
তিনি এই কার্য অতিশয় শ্রদ্ধা ও ২ অন্তরের 
সহিত করিয়াছেন । 

যদি ম্যাক্সমূলারকে এই নুতন আন্দোলনের 
প্রাচীন অগ্রদূত বলা যায়, তবে ডয়সেন নিশ্চিতই উহার 
একজন নবীন নেতৃপদবাচ্য, তদ্ধিৰয়ে সন্দেহ নাই। 

আমাদের প্রাচীন শান্ত্রখানিতে ষে সকল ভাব ও 
আধ্যাত্মিকতার অমূল্য রত্রসমূহ নিহিত আছে, ভাষা- 
তত্বের আলোচনার আগ্রহ অনেক দিন ধরিয়া তাহা" 
দিগকে আমাদের দৃষ্টির অন্তরালে রাখিয়াছিল। 
ম্যাক্সমূলার তাহাদের কয়েকটিকে সম্মুখে আনিয়া 
সাধারণের দৃষ্টিগোচর করিলেন এবং শ্রেষ্ঠতম ভাষা- 
তত্ববি বলিয়া তাহার কথার যে প্রামাণ্য, তদ্ধলে তিনি 
উহ্থাতে সাধারণের মনোযোগ বলপূর্ববকন্জ আকর্ষণ করি- 
লেন। ভয়সেনের ভাষা-তত্ব আলোচনার দিকে আগ্রহু- 
রূপ কোন ঝোঁক ছিল না। বরং তিনি দার্শনিক 
শিক্ষায় ম্শিক্ষিত ছিলেন তীহার প্রাচীন গ্রীস ও 
বর্তমান জাম্মনীন তত্বালোচনাপ্রণালী ও সিদ্ধান্তসমূহ 
বিশেষ জানা ছিল--তিনি ম্যাকৃসমূলারের ধুয়া ধরিয়া 
অতি সাহসের সহিত উপনিষদের গভীর দার্শনিক 
তত্বসাগরে ডুব দিলেন, দেখিলেন, উহাতে কোন 
গলদ নাই বরং উহা আমাদের বুদ্ধিবৃত্তি ও হৃদয়ের 
দাবি সম্পূর্ণ চরিতার্থ করে--তখন তিনি আবার তক্রপ 
সাহসের. সহিত তদ্িষয় সমগ্র জগতের সমক্ষে ঘোষণা 
করিলেন। পাশ্চাত্য পণগ্ডিতবর্গের মধ্যে একমাত্র 
ডয়সেনই বেদান্তসন্বন্ধে তীহার মত খুব স্বাধীনভাবে ব্যক্ত 
করিয়াছেন। অধিকাংশ পণ্ডিত বেমন অপরে কি বলিবে 

এই ভয়ে জড়সড়, ডয়সেন তব্রপ কখনও অপরের 
মতামতের অপেক্ষ। রাখেন নাই। বাস্তবিক এই জগতে 
এমন সাহসী লোকের আবশ্যক হইয়াছে, ধাহার] সাহ- 
সের সহিত প্রকৃত সত্যসন্বন্ধে তাহাদের মতামত প্রকাশ 
করিতে পারেন ! ইউরোপসম্বন্ধে একথ। আবার বিশেধ- 
ভাবে সত্য-_তথাকার পগ্ডিতবর্গ এমন সকল বিভিন্ন 
ধম্মমত ও আচার ব্যবহারের কোনরূপে সমর্থন ও 
তাহাদের দোঞ্চজভাগ চাপা দিবার চেষ্টা করিতেছেন, 
যেগুলিতে সম্ভবতঃ তাহাদের অনেকে যথার্থভাবে বিশ্বাসী 
নহেন। ন্থতরাং ম্যাকৃসমূলার ও ডয়সেনের এইরূপ 
সাহসের সহিত খোলাখুলিভাবে সত্যের সমর্থনের জদ্া 
বাস্তবিক তীহার। বিশেষরূপ প্রশংসার ভাগী। প্রার্থনা 
করি, তাহারা আমাদের শাম্ত্রসমুহের গুণভাগ প্রদর্শনে 
যেরূপ সাহসের পরিচয় দিয়াছেন, তক্রপ সাহসের 
সহিত উহার দোষভাগ- পরবর্তীকালে ভারতীয় চিন্তা 
প্রণালীতে ষে সকল গলদ প্রবেশ করিয়াছে, বিশেষতঃ 
আমাদের সামাজিক প্রয়োজনে উহাদের প্রয়োগ সম্বন্ধে 
যে সকল ক্রটী হইয়াছে-_তাহাও সাহসের সহিত 
প্রদর্শন করুন। বর্তমানকালে আমাদের এইরূপ খাঁটী 
বন্ধুর সাহায্য বিশেষ প্রয়োজন হইয়া পড়িয়াছে,_ 
ষাহারা ভারতে যে রোগ দিন দিন বিশেষ প্রবল হইয়া! 


৮৪ | 


ডাঃ পল ভয়সেন 


উঠিতেছে, অর্থাৎ একদিকে দীসবত প্রাচীন প্রথার . 


অতি চাটুবাদী দল-_যাঁহার' প্রত্যেক গ্রাম্য কুসংক্কীরকে 
আমাদের শান্দ্রের সার সত্য বলিয়া ধরিয়া থাকিতে 
চান, আবার অপরদিকে পৈশাচিক নিন্দাকারিগণ-_ 
যাহারা আমাদের মধ্যে ও আমাদের ইতিহাসের মধ্যে 
ভাল কিছু দেখিতে পান না এবং পারেন ত এই ধন্ম ও 
দর্শনের লীলাভূমি আমাদের প্রাচীন জন্মভূমি সমুদয় 
আধ্যাত্মিক ও সামাজিক প্রতিষ্ঠানগাঁলকে এখনই 
ভাঙ্গিয়া চুরিয়া ধূলিসাঁৎ করিতে চাহেন, এই উভয়দলের 
চূড়ান্ত একদেশী ভাবের গতিরোধ করিতে পারেন। 


৮৫ 


স্বামী বিবেকানন্দ-প্রতিষ্তিত “রামকৃষ্চ-মঠ'-পরিচালিত মাসিক পত্র । 


অগ্রিম 


বাধিক মূল্য সডাক ২।* টাক । উদ্বোধন-কাধ্যালয়ে শ্বামী বিবেকানন্দের 


ইংরাজী ও বাঙ্গল। সকল গ্রস্থই পাওয়া ঘায়। 


কবিধা । নিষ্ে জষ্টব্য £-- 


পুস্তক 


বাত! রাজষোগ ( “ম সংস্করণ ) 


৩ ও ও ও ও ও ওত ও ঙও ও 


জ্ঞানযোগ (নম এ) 
ভক্তিযোগ €১*ম এ) 
কন্মযষোগ ৫১১শ এ) 
পত্রাবলী ( পাঁচ খণ্ড) প্রতি খণ্ড 
স্ক্তি-রহস্ত (.«ম এ) 
চিকাগে। বন্তৃতা (৬ এ ) 
ভাববার কথা (৬ এ) 
প্রাচ্য ও পাশ্চাত্য (৮ম এ) 
পরিব্রাজক (৫ম এ) 

ভারতে বিবেকানন্দ ( *্ট এ) 
বর্তমান ভারত (৭ম এ) 
মদীয় আচাধ্যদেব (৪র্থ এ) 
বিবেক-বাণী (“ম সংস্করণ ) 
পওছারী বাব। ( ৪র্থ এ) 
হিন্দুধর্মের নব জাগরণ (২য় এ) 
মহাপুরুষ প্রসঙ্গ (৩য় এ) 
দেববাণী ( চতুর্থ সং) 
বীরবাণী (৮ম সং) 
ধন্দমবিজ্ঞান ( ৩য় সং) 
কথোপকথন (ও্য় সং) 


“উত্বোধন' গ্রাহকের পক্ষে বিশেষ 


সাধারণের উদ্বোধন-গ্রাহকের 


পক্ষে 
১০ 
১৫০ 
৯ 
(7০ 
84, 
৮৩ 
19৬ 
| 
[1 
৯ 
১৮০ 
191০ 
19৬ 
হী 
%/% 
1৭৯ 
8%৭ 
১২. 
/০ 
4 
1/* 


পক্ষে 
১৮০ 
১1৮৩ 
8% * 
1, 
8* 
1৮৯ 
/* 
14৯ 
17০ 
8৮ * 
১৪৬/৬ 
1/৬ 
1/* 
৭/৩ 
৭/১ ৩ 
1/* 


ও 
সি 


0৭৯ 

1/* 
1৮” 

* 


উন হ্রীবাম্ক্ুষ্উ উপছেশি-( পকেট এডিশন ) (১২শ সং) স্বামী 
ব্রন্মানন্দ-সঙ্কলিত । মুল্য 1%* আন। ্ 
জ্ঞাত শত্শ-পুজ্ক1-ন্বামী মারদানন্দ-প্রণীত € ৫ম সংঙ্করণ ) 
স্থন্দর বীধাই মূলা &*-_উদ্বোধন-গ্রাহক-পক্ষে 1১/* আন1। 
উদ্বোধন কার্যালয়ের অন্ঠান্ গ্রন্থ এবং জীরামকৃঞ্কদেবের ও শ্বার্মী বিবেকানন্দের 


নানা রকমের ছবির তালিকার জন্ঠ “উদ্বোধন” 'কাধ্যালয়ে পত্র লিখুন । 


২ আত 8, 
শীত্তাভ্ত্ু 


জম্বাল্বী তাক্রদ্লীন্মম্ছ্ এই বন্তৃতাগুলি ১৩*৯ সাল হইতে 
(আরম্ভ করিয়৷ ) কলিকাঁত। বিবেকানন্দ সমিতি, রাঁমকৃষ্জ মিশন 
সভ। প্রভৃতি বিভিন্ন স্থানে প্রদান করেন, তাহ প্রবন্ধাকারে 
উদ্বোধনে নিবন্ধ ছিল, অধুনা গ্রস্থাকারে প্রকাশিত হইল । গীতা- 
ভাঁব-ঘন-সুর্ভ-বিগ্রহ শ্রীরামকৃষ্ণদেবের অপূর্বব দেব-জীবনের মধ্য দিয়া 
গীতাতত্ব ব্যাথ্যা করিয়া বক্তা সকল মানবকে বীর্য ও বলসম্পন্ন 
করিবার প্রয়াস পাইয়াছিলেন । আশা করি জনসাধারণ এই 
গ্রন্থ পাঠ করিয়! আনন্দ ও চিত্ত প্রসাদ লাভ করিবেন । উত্তম বাধাই, 
এ্টিক কাগজে ছাপা, মূল্য ১০ আনা।। উদ্বোধন-গ্রাহক-পক্ষে 
১1৮০ আন।। | 


শ্বিন্বি্ব ওতনক্র 


সারদানন্দ স্বামিজীর বক্তৃতা-সংগ্রহের দ্বিতীয় পুস্তক । 
এখানিও সুধী-সমাজে যথেষ্ট সমাদর লাভ করিবে-__ইহাই আমাদের 
বিশ্বাস । মুল্য ৮ আন! মাত্র। উদ্বোধন গ্রাহকপক্ষে ॥%* আন! । 


শ্রীশ্রীমায়ের কথ 


ৃ (সংশোধিত দ্বিতীয় সংস্করণ ) 

শ্রীশ্রীমায়ের সন্ন্যাসী ও গৃহস্থ সম্তানগণ তাহার নিকট আসিয়! 
যে সব কথাবার্তী শুনিতেন তাহা অনেকেই নিজ নিজ “ডাইবীতে, 
লিখিয়! রাখিয়াছেন | তাহাদের) কয়েকজনের বিবরণী এ্াশ্রীমায়ের 
কথা” শীর্ষক নিবন্ধে “উদ্বোধনে ধারাবাহিকরূপে প্রকাশিত হই- 
য়াছিল। সাধারণের কল্যাণকর বিবেচনায় উহাই পুনমুদ্রিত হইয়। 
পুস্তকাকারে বাহির হইয়াছে। ছয়খানি ছবি-সম্বলিত-বাধাই ও 
ছাপ সুন্দর, ৩৩৬ পৃষ্ঠায় সম্পূর্ণ । মূল্য ২২ টাকা মাত্র। 


প্রাপ্তিস্থান--উদ্বোধন কাধ্যালয়, বাগবঃজাবর, কলিকাত।। 


